У БИPИНЧИЛАPДАН ЭДИ... - AmuNews.uz - энг сўнгги янгиликлар\nЯнгибой Явидов 1934 йилнинг 14 ноябрида Манғит туманининг Ўрта қалъа овулида таваллуд топди. Pаҳматлик падари Явда бобо ўз замонасининг ўқимишли ва маърифатли кишиларидан бўлиб, Хивадаги Шерғозихон мадрасасида таҳсил олган эканлар. Явда бобо тариқат аҳлидан бўлиб, эл-улус орасида обрў-эътибори ниҳоятда юксак бўлган. Бобо кексайган бир паллада кўрган ягона фарзанди Янгибойнинг ҳам илмли бўлишини истаб, ўғлининг ўқиши учун оилада зарур шароитларни яратиб берганлар.\nЯнгибой Явидовнинг ёшлик ва ўқувчилик йиллари иккинчи жаҳон уруши ва урушдан кейинги алғов-далғовли даврларга тўғри келади. Ўша пайтларда ўн йиллик умумтаълим мактаблари ҳали фақат туман марказларидагина бўлиб, чекка қишлоқ жойлардаги аксарият ёшлар еттинчи синфни битиргач, колхозларда ишлаб қолиб кетар эдилар. Янгибой Ўрта қалъа овулидаги етти йиллик мактабни битказгач, илмга чанқоқлиги туфайли 1948 йилда Манғит шаҳридаги 1-сонли ўрта мактабнинг 8-синфига ўқишга қатнай бошлайди. Шаҳаргача ҳали тўғри йўллар қурилмаган ўша кезларда Янгибойнинг дала ва қамишзор кўллар, Юсуф хўжа ва Сарт овул ҳудудларини қишнинг қаҳратон кунлари ва асаднинг жазирамаларида ҳар куни пойу-пиёда босиб ўтишига тўғри келган.\nҲар бир воқеа ва ҳодисанинг аввал ибтидоси ва кейин эса интиҳоси зуҳр бўлиши каби бу тиниб-тинчимас ёшгина йигитнинг илм олиш йўлида қилган меҳнатлари, тотган азоблари кейинчалик унинг ҳаётида ўзининг ижобий самарасини кўрсатди. Алишер Навоий лафзи билан айтганда:\nТухум ерга тушиб чечак бўлди,\nҚурт меҳнат қилиб ипак бўлди.\nСўзимиз аввалида Явда бобонинг масжид ва мадраса кўрган юксак онг-фаросат ва илм соҳиби эканликларини эслатиб ўтган эдик. Явда бобо ўз ўғлига касб танлаш масаласида шундай ҳикматлар ёзиб қолдирган эканлар:\n“Дунёда шундай бир улуғ ва олижаноб касб борки, ҳеч бир касб бунга тенг кела олмаслар, бу – табобат (табиблик) касбидир.\nЗеро, ўз соғлигини йўқотган одамга на мол-у мулк, на олтин-кумуш, на мансаб, на илм татийди, ҳатто энг яхши мусиқа садоси ҳам унга ёқмайди. Хаста одам кеча-ю кундуз ўз дардидан фориғ бўлишни ўйлайди, холос. У бу дарддан халос бўлмоғи учун ҳеч бир нарсасини аямайди ҳам.\nкасблар яхши, барчалари ҳам ҳаётда инсоният учун шарафли ва зарурийдир. Аммо табобат (табиблик) дан зарурроқ бирон касбу корни мен ҳеч англаб билолмадим. Ушбу касбнинг этагидан маҳкам ушлашингни сендан ота сифатида сўрар эдим, ўғлим Янгибой” деб арабий “насталиғ” хатида васият қолдирган эканлар.\nУмумтаълим мактабини аъло баҳоларга битирган Явда бобонинг ягона фарзанди Янгибой Явидов туман ёшларидан биринчи бўлиб 1951 йилда Тошкент Тиббиёт институтининг даволаш факультетига ўқишга киради.\nСабр-қаноат, бардош, ота тарбияси ва дуоси уни доимо олдинга, қийинчиликлардан эса ғолибликка етаклаганини раҳматлик Янгибой ака ҳаётлик чоғларида унинг хонадонида бўлиб ўтган бир суҳбат асносида жуда чиройли қилиб айтиб берганлигини ҳали-ҳануз ҳурмат ва эҳтиром билан эслаб келаман.\nОлис қишлоқдан келган, моддий таъминотсиз талаба, ҳеч қаерда ишламайдиган, ёши бир жойга бориб қолган кекса чолнинг ягона фарзанди иккинчи жаҳон урушидан кейинги оғир йилларда Тошкентдай шаҳри азимда ўқиб, кун кечиришини бир тасаввур қилиб кўринг-а! Онадан етим қолиб, ёлғиз кекса отаси қўлида тарбия топган Янгибой болалик йилларидаёқ отасининг панд-насиҳатларини руҳиятига сингдириб, ҳалол меҳнатда тобланган эди.\n1956 йилнинг ёз фаслида маҳаллий аҳоли ёшлари орасида биринчилардан бўлиб Тошкент Тиббиёт институтини битириб, ўзи туғилиб-ўсган қадрдон юрти, Манғит туманининг марказий шифохонасига давлат тақсимот ҳайъатининг йўлланмаси билан жарроҳ-шифокор бўлиб ишга келган кунини Янгибой Явидов шундай эслаган эдилар:\n“Мен дастлаб юмушга келган пайтим шифохонада Гаухман Владимир Панкусович бош шифокор ва жарроҳлик ишларини ҳам уддалаб келаётган эканлар. Бу инсон том маънодаги ҳақиқий шифокор эдилар. Ундан жарроҳлик амалиётидаги ўзига хос сир-асрорларни астойдил ўргандим. Владимир Панкусович тиббиёт соҳасида ўта тажрибали ва илмий салоҳиятли шифокор бўлиб, у шогирдларидан ҳеч нарсани аямас ва яширмасдан оддий, тушунарли услубда жарроҳлик ишини эринмасдан ўргатар эдилар. У беморлар билан тезда тил топишиб кетар, бир кўрган кишисининг исми- шарифларини иккинчи учрашиб қолсалар, тўлиқ ва равон, қийналмасдан айта оларди. Энг асосийси, у таъмагир бўлмаган ва бизларнинг онг-шууримизга ҳам ушбу феълни сингдиришга ҳаракат қилардилар. Ундан кўп ҳаётий сабоқлар олдик”.\nЯ.Явидов 1956 йилдан то умрининг охиригача, қарийб 51 йил давомида туманимиз аҳолисига моҳир шифокор-жарроҳ сифатида ҳалол хизматлар қилдилар.\nЯнгибой ака ҳам раҳматлик отаси Явда бобо каби имон ва эътиқодда собит, эл ишончига ҳамда ҳурматига сазовор инсонлардан эдилар. У 1997 йилда исломиятдаги фарз ибодатларидан ҳисобланувчи ҳаж ва умра амалларини адо этдилар.\n“– Муқаддас Каъба, Масжидул Ҳарамни кўриш, унинг илоҳий раҳматидан баҳраманд бўлиш, Аллоҳга беҳад шукроналар бўлсин, менга ҳам насиб этди.\nМустақиллигимизнинг шарофати туфайли исломий ва миллий қадриятларимизнинг тикланиши, инсон шахсиятига, унинг имон ва эътиқодига давлатимиз томонидан қилинаётган юксак эътибор ҳар бир инсон қалбида шукроналик туйғусини уйғотади”, – деган эдилар Янгибой ҳожи бобо ҳаж таассуротлари юзасидан 1997 йилнинг кузида туман газетасига берган интервьюсида.\nМашҳур немис файласуфи Иоганн Гёте: “Инсон учун илм орттиришнинг ўзигина кифоя эмас. Олинган билимни тараққиёт йўлида сарфлашни ҳам билмоқ лозим”, – деганида қанчалик ҳақ эди. Дарҳақиқат, Янгибой Явидов 71 йиллик умри давомида ҳамиша ўз касбига садоқат, замондошлари ва шогирдларига эса меҳр-оқибатли, қолаверса, ўта маданиятли инсон сифатида яшадилар. Ҳозирда унинг катта фарзанди Бахтиёр туман Тиббиёт бирлашмасида шифокор-жарроҳ бўлиб фаолият юритмоқда. Иккинчи ўғли Баҳодир Явидов Москва шаҳридаги поликлиникалардан бирида малакали тиббиёт ходими. Энг кичик ўғли Баҳром эса Нукус Давлат Педагогика институтининг доценти, физика фанлари докторидир. Ягона қиз фарзанди Сайёра Явидова ҳам ота касбини эгаллаган. У ҳам Тошкент Тиббиёт академиясини тугатган, ҳозирда Нукус шаҳридаги “Салмонбой” хусусий шифохонасининг бош шифокоридир.\nХуллас, Янгибой Явидов бир умр эл-юрт хизматида бўлди. Азиз халқи учун камарбаста, фидойи, билимдон фарзандлар тарбиялади. Шу боис, амударёликлар бу қалби дарёдек жўшқин инсонни ҳамиша хотирлаб, ҳурмат-эҳтиром билан эслаб юрадилар.\nПОДАЧИ (Воқеий ҳикоя)


Вазирлик ижтимоий тармоқларда шов-шувларга сабаб бўлган видео бўйича изоҳ берди - Халқ сўзи\nВазирлик ижтимоий тармоқларда шов-шувларга сабаб бўлган видео бўйича изоҳ берди\n13:59 01 Ноябрь 2019 Жамият\nИжтимоий тармоқларда Тошкент шаҳар Миробод тумани Меҳржон кўчасида жойлашган 2-сонли ИИБ бўлимида 25 ёшли шахсни кўрикдан ўтказиш мақсадида Миробод туман тез ёрдам бўлимига келиб тушган мурожаат юзасидан тарқалган видеохабар Соғлиқни сақлаш вазирлиги томонидан ўрганилди. Бу ҳақда Соғлиқни сақлаш вазирлиги Жамоатчилик билан алоқалар бўлими хабар берди.\nМаълум бўлишича, турли ижтимоий тармоқларда тарқалган видеолавҳа шу йилнинг 24 октябрь куни эмас, балки 26 июнида рўй берган ҳамда воқеа жойидаги шахслар томонидан тасвирга олинган. Унга кўра, туман ички ишлар бўлими ходимлари хизмат вазифаси вақтида икки нафар аёлни маст ҳолатда жамоат жойида жанжаллашиб турганида қўлга олади. Вазиятни ойдинлаштириш мақсадида улар билан суҳбатлашиш асносида алкоголь маҳсулоти истеъмол қилингани аниқланади. Аммо шунга қарамай фуқароларнинг жисмоний ва руҳий ҳолатини тиббий тасдиқлаш мақсадида тонгги соат 7:55 атрофида ички ишлар ходимлари томонидан тез ёрдам чақирилади.\nШу орада ҳудуддаги подстанцияда мурожаатларнинг кўплиги боис, фақат битта бригада бўш бўлганлиги ва айни шу вақтда подстанцияга тумандаги Оқ йўл кўчаси 195-хонадонда истиқомат қилувчи 65 ёшли аёлнинг юрак хуружи билан боғлиқ чақириғи келиб тушгани сабаб шифокорлар аввал ушбу манзилга зудлик билан етиб боради. Беморга тиббий ёрдам кўрсатиб, унинг ҳаётини сақлаб қолишга сабабчи бўлишади. Шундан сўнг қарийб ярим соатдан ошиқроқ вақт ўтиб, иккинчи чақириқ тушган ИИБ бўлимига боришади.\nБироқ, давлатимиз томонидан яратилаётган замонавий шароитларга қарамай, соҳада ҳали қатор масалалар ҳам йўқ эмас. Масалан, баъзи ҳолларда “тез ёрдам”га тушаётган чақириқларнинг 30-40 фоизи асоссиз чақириқларга тўғри келаётгани ачинарли албатта. Аксарият ҳолатларда у ёки бу сурункали касаллиги бор беморлар гоҳ қон босимини ўлчатиш, гоҳида қайсидир уколни қилдириш ёки бўлмаса режали даволаш муолажалари учун ҳам “тез ёрдам”ни чақираверишларини нима билан изоҳлаш мумкин?


Трамп йирик IT-корпорациялар раҳбарлари билан учрашди\n10:05 / 20.06.2017\nАҚШ президенти Дональд Трамп 19 июнда АҚШнинг етакчи юқори технологик компаниялари раҳбарлари билан учрашув ўтказди. Компаниялар раҳбарлари Трампга ўз ишларидаги устувор вазифалар ҳақида сўзлаб беришди.\nОқ уй матбуот хизматининг маълум қилишича, учрашувда 20 га яқин тадбиркор, жумладан Alphabet, Apple, Amazon, Microsoft, IBM, Intel, MasterCard ва бошқа компаниялар раҳбарлари иштирок этди. Учрашувда, шунингдек, Трампнинг азалий тарафдори ва таниқли инвестор Питер Тиль ҳам бўлган.\nТрамп учрашувда янги иш ўринларини яратиш у мақсад қилган устувор вазифа бўлиб қолаётганини таъкидлаб ўтган. "Биз АҚШда технологияларга катта устунлик берамиз, бу жуда муҳим соҳа. Мен бунга иш ўринлари ва бошқалар нуқтаи назаридан қарайман. Сиз эса бунга бошқачароқ қарайсиз. Бироқ бизнинг ҳаммамиз бир фазодамиз", деб айтди Трамп. У жорий маъмурият инновацияларни рағбатлантириш, солиқларни камайтириш ва юқори технологик компаниялар хорижлик мутахассисларни жалб қилишига эришиш ниятидалигини айтган. Компаниялар раҳбарлари эса Трамп томондан ишчи визалар берилиши тартибининг қатъийлаштирилиши соҳага салбий таъсир қилишидан хавотирланмоқдалар.\nТрамп, шунингдек, АҚШ ҳукумат тузилмаларида қўлланувчи технологияларда инфратузилмани киберҳужумлардан яхшироқ ҳимоялаш ва фуқароларга яхшироқ сифатдаги хизматларни тақдим қилиш учун катта ўзгаришлар қилишга ваъда берди. Трампнинг айтишича, бу чоралар солиқларни камайтириш билан биргаликда бюджетга яқин 10 йил ичида триллион доллар тежашга имкон беришини айтди.\nДональд Трамп IT-корпорациялар


Наслни чеклаш | HikmatNuri\nCategory Archives: Наслни чеклаш\nБу категорияда наслни чеклаш ҳақидаги фатволар билан танишасиз.\nЭмизикли даврда ҳомиладорликни тўхтатувчи дорининг истеъмоли\nSentabr 9, 2012 Hikmat Nuri\tLeave a comment\nСавол: Муайян замон – эмизикли даврда ҳомиладорликни тўхтатувчи дорини истеъмол қилишнинг ҳукми нима? Шундай қилиш жоизми? Чунки янги ҳомила, чақалоқнинг эмиш даврини тугаллашига монеъ бўлиши мумкин.\nАввало, шуни билишимизки керакки, ҳомиладорлик чақалоққа таъсир қилмайди. Иккинчидан, она эмизикли даврда ҳомиладорлик машаққатини тортишдан қийналса ҳайз ёки ҳомиладорликни кечиктирувчи дориларни истеъмол қилишининг зарари йўқ. Бироқ у, эрининг розилигини олиши шарт. Чунки, эрнинг фарзандлар орттиришда ҳаққи бордир.\nҲомиладорликни тўхтатувчи дорининг истеъмоли\nСуҳандон: Миср Араб Жумҳуриятининг Қано музофотидан Носир Аҳмад шундай савол бермоқда: Мен хотин кишининг ҳомиладорликни кечиктирувчи дориларни истеъмол қилишининг шаръий ҳукми ҳақида сўрамоқчи эдим: Уларни истеъмол қилиш жоизми ёки йўқми?\nХато ёки тўғри айтиши мумкин бўлган олимга шариат ҳукми ҳақида савол берилар экан, уни аниқ қилиб: Сизнинг назарингизда шариатнинг ҳукми нима?,– деб айтилиши керак. Шунга кўра бизнинг фикримиз шуки, ҳомиладорликни бутунлай тўхтатадиган дориларни истеъмол қилиш таъқиқланган. Чунки уларни истеъмол қилиш таъсириҳомилага ҳам ўтиб, уни ногирон қилиши мумкин бўлган соғлик муаммолари ҳамда ҳайз тартибининг бузилиб, хотин кишининг ибодат қилишининг чалкашиб, ўзида келган қон ҳайз ёки бошқа қон эканини билмаслик каби шаръий муаммолар пайдо бўлиши мумин. Натижада, у, намозларини ўқиши керак бўлган пайтда ўқимай, ўқимаслиги керак бўлган пайтда ўқийди. Агар хотин киши бирон шаръий омил туфайли камроқ ҳомиладор бўлишни хоҳласа, ҳомиладорликни тўхтатадиган мазкур дорилардан бошқа воситалардан фойдалансин.\nЭру хотин дори ичишга қарор қилишди …\nСавол: Эр ва хотин, хотиннинг бирон касаллиги бўлмасада, ҳомиладорликни тўхтатадиган дори ичишга қарор қилишди. Улар ўзларининг тўрттагина фарзанди бўлишига келишишди ва орзулари амалга ошди. Хотин ўшандан кейин эрининг ризолиги билан ҳомиладорликни тўхтатувчи дориларни истеъмол қила бошлади. Бунинг ҳукми нима? Агар хотин киши эрининг розилигисиз мазкур дориларни истеъмол қилса–чи? Бундай қилиш шариатга хилофми ёки бу билан банда гуноҳкор бўладими?\nХотин кишининг эрининг розилигисиз ҳомиладорликни тўхтатувчи дориларни истеъмол қилиши ҳаромдир. Чунки фарзандлардаги ҳақ, эрникидир. Кўплаб эркаклар фарзанд кўриш илинжида уйланадилар. Хотин кишининг эрининг розилиги билан туғруқ қийнагани ёки кетма–кет бўлгани, хусусан тез–тез ҳомиладор бўлиши сабабли бўлса, ҳомиладорликни кечиктирувчи дориларни истеъмол қилишининг зарари йўқ. Агар у дорини ичишга бирон омил ёки сабаб бўлмаса, уни истеъмол қилмаслик керак. Чунки бу, шаръан талаб қилинган нарса – серфарзандликка зиддир. Зеро серфарзандлик – марғуб ва ҳаётда давом этиб келаётган жараёндир. У – Умматнинг шарафидир. Аллоҳ таоло Исроил ўғилларига миннат қилиш асносида:\n«… бола-чақа билан мадад бериб сон-саноқларингизни кўпайтирдик»– деди (Исроъ: 6). Шуъайб алаҳиссалом эса қавмига қарата:\n﴿وَاذْكُرُوا إِذْ كُنتُمْ قَلِيلاً فَكَثَّرَكُمْ﴾\n«Озчилик (яъни куч-қувватсиз, ночор) бўлган пайтингизда сизларни кўпайтирганини (яъни куч-қудратли, азиз қилганини) эсланг»– деб айтишни эслатди (Аъроф: 86).\nРасулуллоҳ соллаллоҳу алайҳи ва саллам эса, Қиёмат кунидабошқа пайғамбарларга умматининг кўплиги билан фахрланадилар. Мазкур эр ва хотин фарзандлари тўрттагина бўлишига ўзаро келишибдилар. Бу – уларнинг хатосидир. Чунки, у тўртта фарзандларининг барчаси ёки баъзилари ўлиб қолиши мумкин! Бундан ташқари: «Фарзандларнинг энг кўпи – тўртта бўлиши керак!»– деб ким айтибди? Уларнинг сони қанчалар кўп бўлса, шунчалар яхши ва одам учун шарафдир. Шояд Аллоҳ таоло у фарзандларга яхшилик, барака, билимдонлик ва Аллоҳ йўлида курашишни муяссар қилар. Шу боис мазкур ота–она юқоридаги фикрларга бормасликлари керак.\nҚуръон, ҳомиладорликни тўхтатувчи дориларни ичишга рухсат берадими?\nСавол: Биз Қуръон Каримдан чақалоқни эмизишлик даври тўла икки йил эканини биламиз. Айтингчи, бу, эмизиш даврида ҳомиладорликни тўхтатувчи дориларни истеъмол қилишга ҳужжатми? Ҳолбуки эмизиш даврида хотин киши ҳомиладор бўлиб қолса, онанинг сути тўхтайди ва чақалоқ ўзининг биринчи ҳуқуқидан маҳрум бўлади. Аллоҳ таоло устингиздан баракалар ёғдирсин, бизга шуни тушунтириб берсангиз?\nСавол берган киши ишора қилган оят Аллоҳ таолонинг ушбу қавлидир:\n﴿وَالْوَالِدَاتُ يُرْضِعْنَ أَوْلادَهُنَّ حَوْلَيْنِ كَامِلَيْنِ لِمَنْ أَرَادَ أَنْ يُتِمَّ الرَّضَاعَةَ﴾\n«Оналар болаларини тўла икки йил эмизадилар. (Бу ҳукм) эмизишни бенуқсон қилмоқчи бўлган кишилар учундир» (Бақара: 233) ва у, эмизиш даврида ҳомиладорликни тўхтатувчи дориларни истеъмол қилиш мумкин эканини ифодаламайди. Чунки ҳомиладорликни тўхтатувчи дориларни истеъмол қилиш, қилиниши керак бўлган ишнинг аксидир. Чунки Расулуллоҳ соллаллоҳу алайҳи ва саллам суюкли ва пуштли аёлга уйланишга рағбатлантирганлар. Серфарзандлик – Уммат учун иззат, қувват ва ҳимоядир. Шунинг учун ҳам Аллоҳ таоло Исроил ўғилларига миннат қилар экан:\n«… бола-чақа билан мадад бериб сон-саноқларингизни кўпайтирдик»– деди. (Исроъ: 6). Шуъайб алаҳиссаломга эса қавмига:\n«Озчилик (яъни куч-қувватсиз, ночор) бўлган пайтингизда сизларни кўпайтирганини (яъни куч-қудратли, азиз қилганини) эсланг»– деб айтишни эслатди (Аъроф: 86). Шунинг учун Ислом Уммати наслларни кўпайтириш воситаларини имкони қадар кўпайтириши керак. Агар эмизиклик даврида онадан сут келмай қолишини фараз қилсак, Аллоҳ таоло бу чақалоқнинг эмиши учун бошқа йўлларни яратиб қўяверади. Ҳолбуки Аллоҳ таоло:\n﴿وَإِنْ تَعَاسَرْتُمْ فَسَتُرْضِعُ لَهُ أُخْرَى﴾\n«Агар (келиша олмасдан) танг ҳолга тушсангизлар, у (ота) учун (боласини) бошқа (бир аёл) эмизур. (Яъни ота боласини бошқа — бегона аёлга эмиздурур)»– деган (Талоқ: 6). Чунки, Аллоҳ таоло, қуйидаги оятида таъкидлаганидек, бандаларини ризқидан маҳрум қилмайди:\n﴿وَمَا مِنْ دَابَّةٍ فِي الأَرْضِ إِلاَّ عَلَى اللَّهِ رِزْقُهَا وَيَعْلَمُ مُسْتَقَرَّهَا وَمُسْتَوْدَعَهَا كُلٌّ فِي كِتَابٍ مُبِينٍ﴾\n«Ўрмалаган нарса борки, барчасининг ризқи Аллоҳнинг зиммасидадир. У зот уларнинг турар жойларини ҳам, борар жойларини ҳам билур» (Ҳуд: 6).\nЁталоқ бўлиб қолган ўғилдан кейин фарзанд кўришдан бош тортиш\nIyun 16, 2011 Hikmat Nuri\tLeave a comment\nСавол: Мен жарроҳлик билан шуғулланадиган докторман. Уйланганман ва тўртта фарзандим бор. Аллоҳ таоло бизга охирги фарзандим – Умарни тақрибан икки ойча олдин ато этди. Чақлоқ туғилганидан кейин қаттиқ касал бўлиб қолди ва ҳанузгача касалхонада даволанмоқда. Алҳамдулиллаҳ, кундан кунга аҳволи яхшиланиб бормоқда. Докторларнинг айтишича, касалликнинг омили ичган она сути бўлиб, мендан ёки хотинимдан ўтган ирсий касаллик сабабли эмиш. Чақлоқ тузала бошлаган бўлсада, махсус сутни эмиши, бирон турдаги гўштни ёхуд тухумни ёда пишлоқни истеъмол қилмаслиги керак эмиш. Ейиши мумкин бўлган нарсалар эса мева ва полиз маҳсулотлари эмиш. Лекин, Аллоҳнинг изни билан, табиий суратда улғаяверармиш. Мени бу мактубни ёзишга ундаган нарса, хотиним яна фарзанд кўришни хоҳлаяпти. Боз устига янги чақалоқнинг ҳам Умарникига ўхшаган касаллик билан оғриши учун 25 фойизлик натижа бор. Шунинг учун бутунлай ҳомила бўлмаслиги учун сизлардан мендаги эркаклик уруғи каналини ёки рафиқамдаги бачадон каналини боғлатиб олиш ҳақида сўрамоқчи эдим. Чунки Аллоҳ таоло бизга тўртта фарзанд берди ва Умарга ўхшаган фарзандимиз дунёга келмаслигини хоҳлаймиз. Бунинг нафақат биз учун, балки бола учун ҳам жуда оғир яралари бўлади. Чунки, у ҳаёти давомида оддий болалар ҳам тоқат қила олмайдиган шафқатсиз ҳолатлар сабабли қийналиб ўтади. Эркак ва хотин уруғлари каналини боғлаш ҳалол ёки ҳаром экани ҳақида фатво беришингизни умид қилиб қоламиз.\nИлмий Тадқиқотлар ва Фатво Бериш Доимий Қўмитаси жавоб беради (Фатво № 6457):\nСиз бу эҳтимолга таянмаслигингиз керак. Чунки, ҳомиладорлик, она қорнидаги ҳомила ва туғилганидан кейинги чақалоқнинг бошига келадиган барча нарсалар ғайб ишларидан бўлиб, уларни Аллоҳдан бошқа ҳеч ким билмайди. Бандаларнинг барча ишлари Аллоҳнинг қўлида бўлиб, уларни бир ҳолатдан иккинчисига хоҳлаганидек айлантираверади. Сизнинг ҳар иккингизнинг Аллоҳдан умидингиз катта ва Ундан гумонингиз яхши бўлиши керак. Чунки Аллоҳ таоло банданиннг Аллоҳ ҳақида яхши гумонда бўлишини суяди. Шу боис бошқа гумон ва эҳтимолларни бир тарафга қўйинглар ва иримлар ва шум фикрлар тўртинчи фарзандларингизнинг бошига келган касаллик сабабли ўзингиз тилга олган ва бошқа, ҳомиладорликни олдини олиш воситаларига бош уришга ундамасин. Чунки, Аллоҳ таолонинг марҳамати кенгдир.


Лекин мураббийидан доим гап эшитади. Нима қилсак, болам жамиятга, тенгдошларига мослашиши осон кечади?»\nРобия, Тошкент шаҳридан\nСаволга «Оила» илмий-амалий тадқиқот маркази мутахассиси, психолог Замира БИЛОЛОВА жавоб берди.\n— Айрим болаларнинг табиатида ҳаракатларнинг секинлиги, тортинчоқлик, оғир-босиқлик устувор бўлади. Бундай болалар тенгдошлари билан ўйнашга ошиқмайди, тили кеч чиқади, меҳмонга боришни хушламайди ва ҳоказо. Улар, асосан, ёлғиз ўйнашни ёқтиради. Бундай болаларни психологлар «флегматиклар» деб аташади.\nАгар фарзандингизнинг характери юқоридаги сифатларга мойил бўлса, у билан кўпроқ мулоқот қилиш, иложи борича уни турли машғулотларга жалб этишга ҳаракат қилинг. Хавотирга ўрин йўқ, чунки бу феъл-атвордаги нуқсон эмас. Бундай болалардан, агар иқтидори тўғри йўналтирилса, катта олимлар етишиб чиқиши мумкин.\nФарзандингизнинг ҳар бир хатти-ҳаракатини қўллаб-қувватланг. Унга «Сен энди катта йигит бўляпсан, даданг ҳам, мен ҳам сенга жуда ишонамиз» каби рағбатлантирувчи сўзлар билан кўнглини кўтаринг. Зинҳор сусткашлиги ёки бир ишни дўндиролмагани учун жеркиманг. Агар шундай қилсангиз, у яна ёлғизлик қобиғига ўралиб олади.\nФарзандим футболга қизиқади, деяпсиз. Агар у ростдан қизиқса, мураббийи унинг қизиқишларини қўллаб-қувватлаши керак эмасми? Бу ерда учта сабаб бўлиши мумкин: ё сиз болани қизиқмаган машғулотига бергансиз, ё мураббийи бола руҳиятини ҳисобга олмай ортиқча қаттиққўллик қиляпти ёки бўлмаса, сиз ўзингиз фарзандингиз ҳақида ноўрин ташвишланяпсиз. Ахир, ҳар қандай мураббий, айниқса, ўғил болалар билан ишлаганда, жиддий ва қаттиққўл бўлиши турган гап.\nҲозир фарзандингиз ўсмирлик даври арафасида турибди. Сизга маслаҳатимиз, уни аста-секин мустақил қарор қабул қилишга ўргатиш керак. У ўзи шуғулланаётган машғулотидан мамнун бўлса, унга бироз эркинлик беринг. Шуғулланишни истамаса, бошқа машғулотга йўналтиринг. Яхши гаплар, дўстона муносабат билан уни қўллаб-қувватланг. Кўпроқ мулоқот қилинг, ҳадеб ваҳима қилавериб ёки атрофдаги устозлари дўстлари ҳақида салбий фикр билдириб, унинг кўнглини чўктириб қўйманг.\nҲар қандай бола учун энг муҳими бу — ўзига бўлган ишонч. Шунга эриша олса, келажакда катта ютуқларни қўлга киритиши осон кечади.\nТелефон: (+998 71) 235-53-70.\nSMS ёки телеграмм: (+99897) 409-11-91.\n10:56, 17.05.2019 ✔136\n10:55, 17.05.2019 ✔144\n11:36, 26.04.2019 ✔184\n✔ 136  10:56, 17.05.2019\n✔ 144  10:55, 17.05.2019\n✔ 184  11:36, 26.04.2019\n✔ 232  11:35, 26.04.2019\n✔ 204  11:38, 19.04.2019


Конгресс Байденни расман президент деб эълон қилди — Sof.uz\nЖАҲОН 94,902,925 67,706,110 2,029,412\nЎЗБЕКИСТОН 77,904 76,388 619\nКонгресс Байденни расман президент деб эълон қилди\n7.01 14:31 178 Жаҳон\nАҚШ конгрессменлари қўшма йиғилиш пайтида демократ Жо Байден ғалабасини тасдиқлаган ҳолда АҚШ президентлиги сайловлари натижаларини тасдиқладилар. Конгресс томонидан сертификатлаш Қўшма Штатларда сайланган Президентни тасдиқлашнинг мажбурий якуний босқичидир. Уни амалга ошириш Америка Конститусияси томонидан талаб қилинади. Конгрессменлар 14 декабрдаги сайловчилар жамоасидаги овоз бериш натижаларини тасдиқлашлари шарт. АҚШ президенти Доналд Трамп республикачи конгрессменларни ҳамкасбларини овоз бериш натижаларини тасдиқлашдан бош тортишга чақирди. Хусусан, унинг фикрига кўра, АҚШ висе-президенти Майк Пенс Конгресс йиғилишида раислик қилиб, якка ўзи бунга эришиши мумкин эди, аммо у бундай қарорларни ёлғиз ўзи қабул қилишдан бош тортди. Трамп тарафдорларининг полисия қуршовини енгиб, Капитолий биносига бостириб киришга қодир бўлган норозиликлари туфайли учрашув тўхтатилди. Хавфсизлик хизмати Конгресснинг юқори мартабали аъзоларини белгиланган муддатга эвакуасия қилишга мажбур бўлди. Пойтахтдаги тартибсизликларда тўрт киши ҳалок бўлди. Вашингтон мери Мюриел Боузер илгари жорий қилинган фавқулодда ҳолатни 15 кунга узайтирди. Ҳокимнинг айтишича, Капитолийга бостириб кирган одамлар "сайловчиларнинг овозларини қабул қилишда Конгресс ишига халақит бермоқчи". Унинг сўзларига кўра, "баъзи одамлар инаугурасияга қадар (20 январ - IF) зўравонлик намойишларини давом эттиришади" деган хавотирлар мавжуд.\nЭслатиб ўтамиз, АҚШда президент сайлови 2020 йил 3 ноябрда бўлиб ўтди. Сайлов коллежидаги овоз бериш натижаларига кўра, демократ Жо Байден ғалаба қозониш учун зарур бўлган 270 овозни олди. Бироқ амалдаги президент, республикачи, Доналд Трамп мағлубиятини тан олмади. У демократларни алдашда ва ғалабани ундан «ўғирлашда» айблади. У бир нечта штатларда овоз бериш натижаларини қайта кўриб чиқишни талаб қилиш учун бир қатор суд ишларини бошлади. Трамп адвокатларининг сайлов натижаларини қайта кўриб чиқишга қаратилган бундай уринишлари Конгрессда овоз бериш натижалари тасдиқлангандан кейин ҳам давом этиши кутилмоқда. 20 январ куни қасамёд қабул қилиб, ўз лавозимига киришадиган президентнинг инаугурасияси АҚШ президент сайловларининг якуний босқичи бўлиши керак. Трамп, ўз навбатида, яқинда Вашингтондаги митингда сайловда мағлубиятини ҳеч қачон тан олмаслигини ва сиёсий рақибларига қарши курашни давом эттиришини айтди.\n2020 йилда Ўзбекистондаги энг кўп маош тўланган мутахассисликлар\n14.01 15:14 2254\nТелеграм асосчиси Шавкат Мирзиёевни эслаб ўтди\n14.01 17:43 1838\nЎзбекистон ССРнинг собиқ биринчи раҳбари Путин томонидан мукофотланди\nКеча, 14:44 1452\nРасул Кушербаев - "Бизни нега алдаяпсиз, ОЛИЙ СУД?"\n14.01 18:08 1426\nЎзбекистон тарихида иккинчи маротаба ёш ходимга генерал-майор унвони топширилди\n15.01 14:04 1359\n«Дуоибаддан тозалаш» учун 12,5 миллион сўмлик тиллани ўзлаштирган лўлига жиноят иши очилди\nКеча, 23:05 135 Жамият\nКеча, 22:58 218 Жаҳон\nКеча, 20:05 192 Ўзбекистон\nКеча, 19:25 253 Спорт\nКеча, 19:17 290 Жамият\nТожикистонда коронавирус билан касалланган беморлар қолмади\nКеча, 18:23 96 Тиббиёт


«Гўзаллик салонлари» ва сартарошхоналарга қўйилган талаблар қандай ? — Фарғона шифокори\nИш юзасидан кўчага чиқдим. Йўл-йўлакай «Гўзаллик салони»га кирдим. Хизмат кўрсатувчилар ҳимоя кийими ва ниқобда. Киришдан аввал ҳароратимни ўлчашди. Қўлларимга қўлқоп беришди. Масофа сақлаб туришимни тавсия қилишди. Бу каби тартибли ташкил этилган ишни кўриб қувондим, албатта. Бу ҳаммамизнинг саломатлигимизни асраш учун зарур эканини яна бир бор ҳис этдим.\nМаълумки, бугунги кунда эпидемиологик вазият яхши бўлган ҳудудларда, барча санитария-гигиена талабларига амал қилган ҳолда, сартарошхона ва «Гўзаллик салонлар»и ҳамда йўналишсиз таксиларнинг ўз иш фаолиятини давом эттиришига рухсат берилган.\nХусусан, «Гўзаллик салонлари» ва сартарошхоналарда иш бошлашдан аввал коронавирусга қарши режимга мувофиқ дезинфекциялаш воситаларидан фойдаланган ҳолда умумий тозалашни амалга ошириш мижозларнинг саломатлиги учун муҳимдир.\nАйни вақтда фаолият юритишни бошлаган ана шу каби хизмат кўрсатиш биноларининг кириш қисмига тери антисептиклари билан ишлов бериладиган жойлар, яъни таркибида 70 фоизли этил спирти бўлган ёки изопропил миқдори камида 60 фоизни ташкил қилувчи дозаторлар ўрнатилиб, ишлар бошланган. Аммо бу қатъий талаб эканлиги, ҳушёрликни йўқотмаслик кераклиги муҳимдир.\nХизмат кўрсатишда ташриф буюрувчилар камида 15 дақиқалик вақт оралиғини сақлаши керак. Бунинг учун олдиндан буюртмалар олишни йўлга қўйиш талаб этилади. Келувчиларга алоҳида хонада ёки имкон қадар бир-бирининг ораси ойнакли экран билан тўсилган ўриндиқларда хизмат кўрсатиш, ижтимоий масофани таъминлаган ҳолда ўриндиқларни жойлаштириш кераклиги белгиланган.\nИшчилар ва ташриф буюрувчилар доимий бўлган хоналарни иш куни давомида камида 2 марта кўчма бактериоцид нурлантирувчи лампалар ёрдамида дезинфекциялаш, ишчилар шахсий гигиена қоидаларига риоя қилиши лозим бўлади.\nХизмат кўрсатувчи шахслар томонидан шахсий ҳимоя воситалари – тиббий халат ёки комбинезон, тиббий ниқоб, юзни тўлиқ тўсадиган ҳимоя ойнаси ва тиббий қўлқопдан фойдаланган ҳолда “1 та хизмат кўрсатувчи шахс – 1 та мижоз” тамойили асосида ижтимоий масофани сақлаган ҳолда ишлашга рухсат берилади.\nҲар куни ишдан кейин ювиладиган сочиқлар ёки бир марта ишлатиладиган сочиқ ва салфеткалардан фойдаланиш шарт.\nҲар бир мижоз учун хизматни тугатганидан сўнг, дезинфекциялаш воситаларидан фойдаланган ҳолда барча юзалар, яъни эшик тутқичлари, ўчиргичлар, қўл тутқичларни зарарсизлантириш ҳамда вирусли режимга мувофиқ ҳар бир мижоздан кейин ишлатилган ускуналарда зарарсизлантиришни ўтказиш қоидаларига амал қилиш зарур.\n← Шахсий гигиена қоидаларини одатий турмуш тарзига айлантирайлик!\nСўхликларга ғамхўрлик (фото) →\n18.04.2019 fsh.uz 490\n27.12.2019 fsh.uz 313\n09.03.2020 fsh.uz 317


Нидерландияда пластикли йўл 2017 йилда пайдо бўлади | Бир пиёла чой\nИшчи гуруҳи “Маъмурий қамоқни ўташ тартиби тўғрисида”ги Қонун лойиҳаси устида жиддий ишламоқда →\nНидерландияда пластикли йўл 2017 йилда пайдо бўлади\tPosted on November 5, 2016\tby birpiyolachoy Фото: volkerwessels.com\n2017 йилнинг охирларига келиб Нидерландияда биринчи пластик йўл пайдо бўлиши мумкин, деб хабар берди ТАСС.\nАвтомобиль трассаси худди асфальт каби оғирликни кўтара олувчи махсус модуллардан йиғилади. Анъанавий йўл қопламаси билан таққослаганда, пластик модуллар камроқ оғирликка эга ҳамда уларда юриш енгилроқдир. Шунингдек, унинг остидаги ер қатлами чўкиши камдан-кам ҳолатда юз беради.\nКонструкция кабел ва турли коммуникацияларни ўтказишни ҳам назарда тутади. Фойдаланиш муддати якунига етгач, модулларни осонгина қайта ишлаш ва ундан яна қайта фойдаланиш мумкин.\n“Wavin ва Total компаниялари билан ҳамкорликда бизда ушбу лойиҳани амалга ошириш учун энди етарли даражада билим, тажриба ва кўникмалар бор. Бизнинг фикримизча, илк нусха 2017 йилнинг сўнгида пайдо бўлади”, – дея айтиб ўтишди ихтирочилар.\nҚайта ишланган пластикли йўлнинг лойиҳаси 2015 йилдаёқ пайдо бўлган. Ўшанда Нидерландия компанияси АҚШдаги асфальт йўлларни пластиклига алиштиришни таклиф қилганди.


Нукусда Халқаро Ислом академиясининг Қорақалпоғистон Республикаси минтақавий филиали мақомига эга бўлган муассаса шаклидаги Малака ошириш маркази ўз фаолиятини бошлади. Марказ томонидан Имом эшон Муҳаммад жомеъ масжидида имом-хатибларнинг малакасини ошириш бўйича ўқув-семинари ташкил этилди.\nЎзбекистон Республикаси Президентининг 2018 йил 16 апрелдаги “Диний-маърифий соҳа фаолиятини тубдан такомиллаштириш чора-тадбирлари тўғрисида”ги фармонига мувофиқ ташкил қилинган мазкур Марказда Қорақалпоғистон Республикаси ва Хоразм вилоятидаги имом-хатиблар, ноиблар, диний соҳа мутахассислари, давлат ва жамоат ташкилотлари ходимлари, олий ва ўрта таълим муассасаларининг соҳага тегишли педагог кадрлари қайта тайёргарликдан ўтади ва малака оширади.\nДиний соҳа мутахассисларининг малакасини ошириш ўқув-семинари олий ўқув юртларининг профессор-ўқитувчилари ва Муҳаммад ибн Ахмад ал Беруний номидаги ўрта махсус Ислом билим юртининг тажрибали ўқитувчилари томонидан ўқитилади.\nЭслатиб ўтамиз, Президентнинг ушбу фармони билан Ўзбекистон халқаро ислом академияси таркибида Қорақалпоғистон Республикаси, Самарқанд, Наманган ва Сурхондарё вилоятлари минтақавий филиалларига эга бўлган Малака ошириш маркази ташкил этилиши белгиланган.\nДругие материалы в этой категории: « Татаристонлик зиёратчиларнинг дастлабки гуруҳи 24 июлда Саудияга жўнаб кетади\tМалайзияда халқаро Қуръон конференцияси ташкил этилади »


- Янв 18, 2022\nМуҳтарам жамоат! Ҳазрати Умар ибн Хаттоб разияллоҳу анҳу ўнта жаннат башорат берилган буюк саҳобаларнинг бири, Хулафои рошидинларнинг иккинчиси, Пайғамбаримиз алайҳиссаломнинг энг суюкли саҳобаларидан биридирлар. У зотнинг тўлиқ исмлари Абу Ҳафс Умар ибн Хаттоб ибн Нуфайл Ал-Адавий Ал-Қурашийдир. Расули акрам алайҳиссалом Умар ибн Хаттоб разияллоҳу анҳуни “Форуқ” – “ҳақ ила ботилни ажратувчи”, – деб айтганлар.\nУмар разияллоҳу анҳу нубувватнинг бешинчи йилида ўттиз уч ёшларида мусулмон бўлганлар. Исломни қабул қилишларидан аввал Пайғамбаримиз алайҳиссалом:\nاَللَّهُمَّ أَعِزَّ الإِسْلاَمَ بِأَحَبِّ هَذَيْنِ الرَّجُلَينِ إِلَيْكَ بِأَبِي جَهْلٍ أَوْ بِعُمَرَ بْنِ الْخَطَّابِ ﴾ (رواه الإمام الترمذي)﴿\nяъни: “Эй Парвардигор, мана шу икки кишидан – Абу Жаҳл ёки Умар ибн Хаттобдан – қайси бири Ўзингга суюмлироқ бўлса, Исломни у билан азиз қилгин”, – деб дуо қилган эдилар (Имом Термизий ривоятлари).\nҲазрати Умар Исломга кирганларидан сўнг бутун куч-ғайратларини Ислом динига хизмат ва мусулмонларни ҳимоя қилишга сарф этдилар. Шунинг учун ҳам Абдуллоҳ ибн Масъуд разияллоҳу анҳу: “Умар Исломга кирганидан бошлаб биз – мусулмонлар доим азиз бўлдик”, – деганлар (Имом Бухорий ривоятлари).\nБир куни Расулуллоҳ саллаллоҳу алайҳи ва саллам айтдилар: “Тушимда менга бир қадаҳ сут олиб келинди. Қониб ичдим, ҳатто қонишлик тирноқларимгача сизиб бораётганини кўриб турардим. Сўнг ортганини Умар ибн Хаттобга бердим”. Саҳобалар: “Буни нимага таъвил қилдингиз, ё Расулуллоҳ?” – дейишган эди: “Илмга”, – дедилар (Имом Бухорий ривоятлари).\nДарҳақиқат, Ҳазрати Умар разияллоҳу анҳу Пайғамбаримиз алайҳиссаломдан таълим олган саҳобалар ичида энг илмлиларидан эдилар. Ҳатто саҳобалардан бири Абдуллоҳ ибн Масъуд розияллоҳу анҳу: “Агар Умар разияллоҳу анҳунинг илми тарозининг бир палласига, қолган одамларнинг илми тарозининг иккинчи палласига қўйилса, унинг илми оғир келар эди”, – деганлар.\nРасулуллоҳ саллаллоҳу алайҳи васаллам Умар розияллоҳу анҳу тўғрисида ҳақли равишда шундай дегандилар:\nوَالَّذِي نَفْسِي بِيَدِهِ ، مَا لَقِيَكَ الشَّيْطَانُ قَطُّ سَالِكًا فَجًّا إِلَّا سَلَكَ فَجًّا غَيْرَ فَجِّكَ ﴾ (رَوَاهُ الإِمَامُ البُخَارِيُّ)﴿\nяъни: “Жоним қўлида бўлган Зотга қасамки, шайтон бирор йўлда кетаётиб, сенга йўлиқса, сенинг йўлингдан бошқа йўлга юради” (Имом Бухорий ривоятлари).\nМўминларга бош бўлган пайтларида ҳам Ҳазрати Умар раҳбар сифатида аҳолининг таълим борасидаги ишларига катта аҳамият берар эдилар. “Илмни ўрганинглар ва уни одамларга ўргатинглар. Шу билан бирга илм учун виқор ва сокинликни ҳам ўрганинглар. Ўзингиз таълим олган кишига ва таълим берган кишига тавозеъли бўлинглар. Жабр-ситам кўрсатувчи уламо бўлмангки, жоҳиллигингиз илмингиздан устун бўлиб қолмасин”, – дея насиҳат қилар эдилар. Навқирон ёшларга қарата эса: “Раҳбар бўлишдан олдин илм ўрганинглар”, – дер эдилар.\nҲазрати Умар разияллоҳу анҳу ўн йил мўминларнинг амири – раҳнамоси бўлдилар. У кишининг даврларида кўпгина диёрлар фатҳ қилиниб, Ислом зиёси билан бурканди. У Зотнинг ташаббуслари билан кўплаб шаҳарлар қурилди, ҳижрий тақвим асосида йил санасини ҳисоблаш жорий этилди, қозилик мансаби таъсис этилди, девон тузилиб, унинг ишини йўлга қўйилди ва тарихда биринчи марта қарияларга моддий таъминот тайинланди. Бундан ташқари жуда кўплаб оламшумул лойиҳалар инсонлар манфаати учун жорий қилинди. Милодий 20 асрнинг охирларида ғарблик мутахассислар томонидан инсоният тарихида жамиятларга энг кўп фойда келтирган шахсларнинг исм-шарифларидан тузилган рўйхатнинг тўртинчи ўрнида Умар разияллоҳу анҳунинг исмлари келтирилгани ҳам бежиз эмас.\nБир куни Абдураҳмон ибн Авф разияллоҳу анҳу, мўминларнинг раҳнамоси Ҳазрати Умар разияллоҳу анҳунинг зиёратига келдилар. Салом бериб, кутиб турдилар. Халифа Ҳазрати Умар разияллоҳу анҳу ёниб турган шамни ўчириб, кейин бошқасини ёқди. Бу аҳвол меҳмон диққатини тортди, у Ҳазрати Умар разияллоҳу анҳуга: “Эй, мўъминларнинг амири! Олдингизда шам ёниб турарди, уни ўчирдингиз. Яна унга ўхшаш шамни ёқдингиз. Бунинг нима ҳикмати бор?” – дедилар. Ҳазрати Умар разияллоҳу анҳу табассум билан: “Эй, Абдураҳмон! Ўчирганим давлатнинг шами (молидир). Ёққаним эса ўзимнинг шахсий шамим, ўз пулимга олганман. Давлат ишларини қилганимда, давлатнинг шамини ёқаман. Ҳозир сен билан суҳбат қуриб ўтирганимда, давлат шамини ёқиш ҳалол бўлмайди, шунинг учун уни ўчирдим, ўз шамимни ёқдим. Шундай қилмасам, Аллоҳга қандай ҳисоб бераман”, – дедилар.\nШунда Абдураҳмон ибн Авф разияллоҳу анҳу: “Ё Аллоҳ! Умар ибн Ҳаттобни бошимиздан нари қилмагин”, – деб дуо қилдилар.\nСир эмаски, кейинги вақтларда халқнинг мулкига нисбатан беписанд бўладиган кимсалар йўқ эмас. Аслида мулк якка шахсники бўладими ёки давлат мулки бўладими ноҳақ ўзлаштириб олишлари шаръан ҳамромдир. Балки, давлат мулкида етимларнинг ҳам моли бўлиши жиҳатидан бу молларни ноҳақ ейиш дўзах ўтини қорнига солишдек экани айтиб ўтилган. Ҳар-хил ҳийлалар ишлатиб оммани мулкини ўзлаштиришга уриниш ёки ҳақ тўлашдан қочишга ҳаракат қилиш айни бировнинг ҳаққини ейиш саналади. Бундай шариатга зид ишлар Қиёмат куни катта жавобгарликларга сабаб бўлишини унутмаслигимиз керак.\nМуҳтарам жамоат! Уламоларимиз Ҳазрати Умарнинг адолатларидан яна бири сифатида қуйидаги қиссани ҳам келтирадилар. Мисрда уюштирилган от пойгасида бир насроний, қибтий йигит Миср ҳокими Амр ибн Ос разияллоҳу анҳунинг ўғилларидан ўзиб кетади. Шунда Амр ибн Оснинг ўғли қибтий йигитга қараб:\n– “Ҳали сен хожанинг ўғлидан ўтиб кетадиган бўлдингми?!” деб, бир қамчи уради.\nҚибтий йигитнинг отаси Мадинага бориб, халифа Умар разияллоҳу анҳуга арз қилади. У Зот Амр ибн Оснинг ўзларини ҳам, ўғилларини ҳам чақиртирадилар. Улар етиб келишади. Катта мажлисда Ҳазрати Умар разияллоҳу анҳу:\n– “Қачондан бери оналаридан ҳур туғилган одамларни қул, дейдиган бўлиб қолдинглар?”, – дейдилар.\nҚибтийга қамчини бериб:\n– “Бу хожанинг ўғлини яхшилаб савала”, – дейдилар.\nҚулоқларига ишонмай турган Қибтий йигит волийнинг ўғлини бир қамчи уриб, қамчини халифага узатади. Аммо ҳазрати Умар разияллоҳу анҳу:\n– “Энди отасини ур”, – дейдилар.\nҚибтийнинг ҳайрон бўлиб турганини кўриб:\n– “Бу сени отасига ишониб урган”, – дейдилар.\nҚибтий йигит бу адолатга қойил қолиб, шу жойдаёқ калима келтириб, мусулмон бўлади ва ҳаққидан кечиб, Амр ибн Осни уришдан воз кечади.\nҲазрати Умар унга:\n– Аллоҳга қасамки, агар сен уни урганингда, ўзинг тўхтамагунингча ҳеч ким сени тўхтатмас эди, – дейдилар.\nБу билан Ҳазрати Умар разияллоҳу анҳу даврларида инсон қадри қай даражада аҳамиятли бўлганини билишимиз мумкин. Қибтий йигит қачондир қул бўлган эсада, аслида у ҳам инсон экани, унинг шаъни, қадр қиммати топташ мумкин эмаслигини атрофдагиларига яна бир бор кўрсатиб бердилар.\nҲазрати Умар разияллоҳу анҳу ғоятда тавозеъли, бетакаллуф киши эдилар. Бир куни одамлар маҳрнинг баҳосини орттириб юборганлигидан унга бир чегара белгиламоқчи бўлдилар. Минбарда туриб мана шу ҳақдаги гапларни айтгандилар, энг орқада турган аёллардан бири ўрнидан туриб: “Эй, мўминларнинг амири! Сиз Аллоҳ бизга ато этган ҳаққимиздан маҳрум қилмоқчимисиз?! Аллоҳ таоло:\nوَآتَيْتُمْ إِحْدَاهُنَّ قِنْطَارًا فَلا تَأْخُذُوا مِنْهُ شَيْئًا (سورة النساء/20)\nяъни: “Агар биронталарига тоғдек маҳр берган бўлсангиз ҳам қайтариб олманг...”, деган-ку?!” – деб танбеҳ берди. Шундан сўнг Ҳазрати Умар разияллоҳу анҳу ўз фикрлари хато эканлигини таъкидлаб: “Аёл тўғри айтди, Умарнинг фикри нотўғри!”, – деганлар ва бояги чегара белгилаш тўғрисидаги фикрларидан воз кечганлар!\nБу воқеа мўминларнинг амири бўлган – Ҳазрати Умар ибни Ҳаттоб разияллоҳу анҳунинг халқ фикрини қай даражада эҳтиром этганликларини ва уларга қонун доирасида тўлиқ ҳуррият берганликларини кўрсатади. Ўз даврида фавқулодда улкан нуфузга эга бўлган Кисро ва Қайсарлар ҳокимиятини ағдарган ҳукмдор бўла туриб оддий бир аёлнинг танбеҳини тўғри қабул қилганлар. Шариат аҳкомлари олдида ўзларини оддий халқ билан баробар тутганлар.\nМуҳтарам азизлар! Ҳазрати Умар разияллоҳу анҳу тақвода, парҳезда ва нафсини тергашда беназир инсон бўлганлар. Инсонларга хутба қилганларида кўпинча шундай деганлари ривоят қилинади:\n"حَاسِبُوا أَنْفُسَكُمْ قَبْلَ أنْ تُحَاسَبُوا، وَزِنُوهَا قَبْلَ أَنْ تُوْزَنُوا، وَتَهَيَّؤُوْا لِلْعَرْضِ الأَكْبَرِ "يَوْمَئِذٍ تُعْرَضُونَ لاَ تَخْفَى مِنْكُمْ خَافِيَةٌ".\nяъни: “(Қиёматда) ҳисоб қилинишингиздан аввал ўзингизни ҳисоб қилинглар, (амаллар) ўлчанишидан аввал уни ўзингиз ўлчанглар, амаллар намойиш қилинадиган “буюк кунга”га тайёргарлик кўринглар. “Ўша кунда сизлар (ҳисобот учун Аллоҳга) рўбарў қилинурсиз, сизларнинг бирор сирингиз махфий қолмас” (Ҳоққа сураси 18-оят).\nУ зотнинг Аллоҳ таолодан ғоятда хавфда бўлганлари сабабли ўзларини қаттиқ тафтиш қилар, баъзан: “Фурот дарёсига бир улоқ тушиб кетса, қиёмат куни бунинг ҳисобини Аллоҳ Умардан сўрайдими, деб қўрқаман”, – дер эдилар.\nМуҳтарам жамоат! Ҳазрати Умар разияллоҳу анҳу имом бўлиб бомдод намозини ўқиб бераётганларида Абу Луълуа исмли мунофиқ заҳарланган ханжари билан у зотга суиқасд қилди. Ҳазрати Умар разияллоҳу анҳу жароҳатдан сўнг уч кун яшадилар.\nҲазрати Умар разияллоҳу анҳунинг фоний дунё билан видолашиб, охиратга юзланаётган, жароҳат асоратидан бир ҳушёр, бир беҳуш бўлиб ётган пайтларида: “Одамлар намозни адо қилишдими?”, – деб сўрардилар. Яна ҳушдан кетиб, бироздан сўнг ўзларига келсалар, яна: “Одамлар намозни адо қилишдими?” – деб сўрардилар. Ҳазрати Умар разияллоҳу анҳу ўлим олдидан намоз ҳақида сўзлаб, кўп насиҳат қилардилар. Амалдаги насиҳатлари эса жароҳатларидан қон оқиб турган бўлса ҳам намозни ўз вақтида адо қилиш билан бўлди.\nМуҳтарам азизлар! Ҳазрати Умар разияллоҳу анҳунинг ҳаётларини ўрганишда ҳаммамиз учун ибрат ва жуда кўп манфаатлар бор. Ҳар бир мусулмон киши ўзини тафтиш қилишида, охиратни ўйлаб иш кўришида шу зотга ўхшаса, ҳеч бўлмаса, ўхшашга ҳаракат қилса эди, жамият ҳам моддий, ҳам маънавий камолотга етган бўлар эди.\nПайғамбаримиз алайҳиссалом энг охирги пайғамбар ҳисобланадилар. У Зотдан кейин пайғамбар келмайди. Шундай бўлсада, Сарвари олам ўзларининг ҳадиси шарифларидан бирида Ҳазрати Умар разияллоҳу анҳунинг фазлларига ишора қилиб шундай деганлар:\nلَوْ كَانَ بَعْدِي نَبِيٌّ لَكَانَ عُمَرَ بْنَ الْخَطَّابِ ﴾ (رواه الإمام الترمذي)﴿\nяъни: “Агар мендан кейин пайғамбар бўлганида эди, Умар ибн Хаттоб бўларди” (Имом Термизий ривоятлари).\nУмар ибн Хаттоб разияллоҳу анҳу ҳижратнинг 23 йили (мелодий 644 йили) 63 ёшларида Мадинаи мунавварада вафот этдилар.\nАллоҳ таоло ушбу буюк саҳобадан рози бўлсин! Ислом Умматига қилган улкан хизматларини муносиб мукофотласин! Бизларни ҳам ушбу зотларнинг ҳаётларини ўрганиб, фарзандларимизга ўргатишимизни, қўлимиздан келганича билганларимизга амал қилишимизни насиб этсин! Қиёматда Ҳазрати Умар разияллоҳу анҳудек саҳобалар билан бирга бўлиш бахтини ҳаммамизга насиб айласин! Омин!\n2337 марта ўқилди\nДругие материалы в этой категории: « 14.01.2022 й. Ислом динида инсон қадри\t28.01.2022 й. Исломда омонатдорлик ва ваъдага вафо фазилати »\n3_Tezis_BUYUK_QALB_SOHIBLARI_UMAR_IBN_XATTOB_.doc (1022 марта юклаб олинди)\n3_Tezis_BUYUK_QALB_SOHIBLARI_UMAR_IBN_XATTOB_.pdf (896 марта юклаб олинди)


Qualcomm "5G-смартфон" ишлаб чиқарувчи брендларни эълон қилди - Terabayt.Uz\nQualcomm ҳам бугунги смартфон саноати ривожидан унумли фойдаланиб, ҳар йили янги ва кучли процессорни расман тақдим этиш анъанасини йўлга қўйди. Мисол учун, бу йил оммалашадиган Snapdragon 845 чипининг имкониятлари хусусида етарлича маълумотга эгамиз.\nҲозирда эса ишлаб чиқарувчи янги авлод мобил платформалари устида ишламоқда. Кеча тарқалган хабарларга кўра, бу чип Snapdragon 850 (X50) деб аталади 5G алоқа тармоғида ишлаши унинг ўзига хослиги бўлади.\nМазкур "электрон юракча" Snapdragon 845 процессоридан бир оз такомиллашган бўлади. Самарадорлик масаласида жуда катат натижа кутиш -- хато. Унинг энг кучли томони — X50 LTE‑модеми бўлади.\nQualcomm компанияси 5G X50 LTE-модемини 2017 йилнинг кузида расман намойиш қилган эди. Гигабитли тезликка эга модем радиотўлқиннинг миллиметрли диапазонида ишлайди. Яъни, маълумотни тезкор етказиш салоҳиятига эга. Ваъдаларга кўра, модем алоқа сигнали кам жойда ҳам сифатни ушлаб қолишга ҳаракат қилади.\nЯна бир ўзига хослиги Snapdragon 850 чипи ноутбукларда ҳам ўрнатилади ва тез орада Windows 10 платформаси билан мувофиқлаштирилади.\nАмерикалик чипмейкер кеча расман 2019 йилда 5G технологиясини қўллаб-қувватлайдиган смартфон брендларини маълум қилди.\nУнга кўра, кейинги йилда Snapdragon X50 чипи билан "қуролланган" смартфонлар Asus, HMD Global (Nokia), HTC, LG, OPPO, Sharp, Sony, Vivo, ZTE ҳамда Xiaomi компаниялари томонидан ишлаб чиқарилади.\nНегадир бу ерда Samsung, Apple ҳамда Huawei йўқ. Бундан келиб чиқадики, бу брендлар 5G технологиясини мустақил ривожлантирмоқдалар ва татбиқ қиладилар.\nШу билан бирга, Snapdragon X50 чипи учун телекоммуникация қурилмалари ишлаб чиқарадиган компаниялар номи ҳам аниқ: Fujitsu Limited, Fujitsu Connected Technologies Limited, Telit, Sierra Wireless, Wingtech ҳамда WNC.\n#5G #5G тармоғи


Халқ таълими вазири Шерзод Шерматов коронавирусга чалинганини маълум қилди - Daryo\n03:36, 12.08.2020 80967\nХалқ таълими вазири Шерзод Шерматов COVID-19 коронавирус инфекциясини юқтириб олгани, касалхонада даволангани ва айни вақтда уй шароитида реабилитацияда экани ҳақида Telegram’даги каналида пост қолдирди.\nШерматов Telegram-каналидаги постида касалликнинг қандай кечгани ҳақида ёзган, одамларга инфекцияни енгишдаги ўз шахсий тавсияларини бериб ўтган.\nАфсуски, санитария қоидаларига қанчалик риоя қилмай, барибир ушбу вирусни юқтириб олдим. Яхши ният қилиб, янги ўқув йилини анъанавий шаклда ўтказишга тайёргарлик кўриш бўйича анчагина мактабларда таъмирлаш ишлари кетаётгани учун, уларни имкон борича ўзим бориб кўраётгандим, балки ўша ерда юқтириб олдим, шекилли.\nШифокор тавсиясига кўра дорилардан бошидан Д3, C каби витаминларни қабул қила бошладим. Кейинроқ иситма тушавермагач қўшимча антибиотиклар қўллашни бошлашди. Сатурация тушиб кетганда, муолажа давомида дексаметазондан укол қилиб, нафасни очишга ёрдам беришди.\nБиринчидан, ваҳима қилмаслик. Ваҳима ҳар қандай касални янада кучайишига, одамни асабийлашишига ва атрофда унга ёрдам бераётганларни қийналишига сабаб бўлади.\nШунингдек, вазир телефон орқали соғлиғи ҳақида қайғурган, руҳий кўмак, далда берган инсонларга миннатдорлик изҳор қилган.\n«Касал бўлганимни эшитган барча яқинларим, дўстларим, қариндош-уруғларимдан доимий равишда дуо ва яхши сўзлар бўлиб тургани ҳам жуда катта далда бўлди.\nҲатто Давлатимиз раҳбари ўзлари шахсан аҳволимни суриштириб турганларини эшитиб, бошим осмонга етди. Шундай одамгарчилиги юқори бўлган инсоннинг командасида эканлигимдан ғурурландим. Устозим ҳам бир неча бор телефон орқали ҳол аҳвол сўраб, кўнглимни кўтарганлари ҳам катта мадад бўлди», – деб ёзади Шерматов.\nКасалхонада эканман, 60 дан ортиқ аудиокитоб эшитиб қўйдим. Фарҳод Ибрагимовга раҳмат, анча олдин яхши Блинкист деган дастурни совға қилганди. Жуда кўп яхши китобларни қисқача қилиб айтиб берадиган, инглиз тилини билган ва вақти зиқ бўлган раҳбарлар учун жуда фойдали дастур экан.\nДавлат ишидаги тартибсиз режим, асаббузарликлар, кечгача ишда бўлиш ҳам организмни чарчатиб, бундай касалликларни оғирроқ ўтишига сабаб бўлишини алоҳида қайд этган Шерзод Шерматов коронавирусга чалинган Ўзбекистондаги биринчи амалдор эмас. Ҳозирда Сурхондарё вилояти ҳокими Тўра Боболов, Навоий вилояти ҳокими Қобул Турсунов, Бухоро вилояти ҳокими вазифасини бажарувчи Карим Камолов, бош вазирнинг аграр ва озиқ-овқат соҳаларини ривожлантириш масалалари бўйича ўринбосари Ўктам Барноев, давлат бош санитария инспектори Нурмат Отабеков коронавирус инфекциясидан даволанмоқда. Коронавирусга қарши курашиш штаби аъзоси Рустам Икромовнинг сўзларига кўра, уларнинг саломатлигида ташвишли нарса йўқ.\nМиллий масс-медиани қўллаб-қувватлаш ва ривожлантириш жамоат фонди Васийлик кенгаши раиси Комил Алламжонов, Самарқанд вилояти Нуробод тумани ҳокими Фахриддин Зоиров коронавирусдан соғайишга эришган.\nҚорақалпоғистон Жўқорғи Кенгеси раиси, Олий Мажлис Сенати раиси ўринбосари Муса Ерниязов 72 ёшда, Қорақалпоғистон Республикаси Қонликўл тумани ҳокими Даулет Толибаев 36 ёшда, Ўзбекистон молия вазири ўринбосари Ёрқин Турсунов 55 ёшда касаллик асоратлари оқибатида вафот этганди.\n23:54, 20.06.2020 259889\n19:44, 03.06.2020 195570\n12:22, 15.06.2020 176099\n12:28 Бугун 692\nМадина Мумтоз туркча «Кўри тавук» таомини пиширишни ўргатади (видео)\n12:13 Бугун 1519\n12:03 Бугун 1761\n12:01 Бугун 1862\n11:23, 27.09.2020 141070\n22:40, 27.09.2020 109953\n23:44, 27.09.2020 105153\n19:13, 27.09.2020 104113


"Қўқон-1912" Тошкентда шуғулланмоқда, чунки...\n24 март, 2021, 17:29\n"Бунёдкор" билан баҳсга жиддий тайёргарлик бошланди.\nТерма жамоаларимизнинг йиғинлари сабаб, Суперлига ўйинларида қисқа муддатли танаффус юзага келди. Фурсатдан фойдаланиб икки кун ҳордиқ олган “Қўқон-1912” жамоаси аъзолари кеча Тошкент шаҳрида тўпланишди. Бахтиёр Ашурматов шогирдлари Суперлиганинг навбатдаги турида бўладиган “Бунёдкор” жамоасига қарши ўйинга тайёргарликни бошлаб юборишди.\n“Шунқорлар” беш кун мобайнида пойтахтда ўқув-йиғин машғулотларини олиб боришади. Машғулотлар кунига икки маҳалдан ўтказилмоқда. Куннинг биринчи ярмида мураббийлар футболчиларнинг жисмоний холатларини яхшилаш борасида иш олиб боришса, иккинчи ярмидаги машғулотлар тўп билан ишлашга қаратилмоқда.\nТошкент йиғини доирасида Суперлига жамоаларидан бири билан ўртоқлик учрашуви ўтказиш ҳам мураббийларнинг режаларидан ўрин олган.\n“Қўқон-1912” жамоаси Суперлиганинг 4-турини 2 апрель куни ўз майдонида , Тошкентнинг “Бунёдкор” жамоасига қарши ўтказади.


Имтиҳон | www.ziyouz.uz\nБош саҳифа ҲикматномаИбратли ҳикоятларИмтиҳон\nХиёнат, ўғрилик кўчасидан ўтмаган, пок, соф қалбли одам халқнинг ишончини қозонади, иззат-ҳурматга сазовор бўлади.\nҚадим замонда Сарондип оролида ўзининг мулойимлиги билан машҳур бўлган бир подшоҳ ҳукм сурарди. Баъзан нобакор кишилар унинг мулойимлиги, лутфкорлигини суистеъмол қилардилар. Подшоҳ кимни хазиначи этиб тайин қилса, бир неча вақтдан кейин унинг хиёнати юзага чиқарди. Шунинг учун подшоҳ хазинадорликка номусли, пок виждонли бир одам тополмай қайғуланиб юрарди.\nКунлардан бир кун эронлик сайёҳ Сарондипга келиб қолди, бир неча вақт подшоҳнинг азиз меҳмони бўлиб турди. Бир кун подшоҳ донишманд билан суҳбатлашиб ўтирган вақтида юрагидаги дардини изҳор қилиб айтди:\n— Эй азиз меҳмоним, сиз жуда кўп жойларни кезганингиз натижасида одамларнинг табиатлари, хулқ-атворлари билан жуда яхши танишгансиз деб ўйлайман. Иффатли, номусли, матонатли бир одамни топиб олиш учун соғлом усулни биласиз, деб ишонаман.\nДонишманд жуда чуқур хаёлга ботиб деди:\n— Шундай одамни топишдан ҳам қулай бир нарса йўқ. Бир кунни тайин қилиб, хазиначи бўлишни орзу қилганларни саройингизга даъват қилинг, уларни биттадан чақириб чолғу ҳавоси, оҳанги остида рақс эттиринг, ким чаққонлик билан рақс этса ана ўшани хазиначи этиб тайин қилинг.\n— Сиз кулгили бир латифа сўзлаяпсиз, деб гумон этаман, чаққонлик билан рақс этган одам энг номусли, энг моҳир хазиначи бўла олади, деб даъво қилиш тўғри бўлмаса керак,— деди подшоҳ ҳайрон бўлиб.\nДонишманд шундай жавоб берди:\n— Ишонинг, хазиначи тайин қилиш учун бундан ҳам яхшироқ бир имтиҳон усули йўқдир.\nТайин этилган кунда хазиначи бўлишни истаганларнинг ҳаммаси интизорлик хонасига тўпландилар. Улар олтмиш тўрт киши эдилар. Подшоҳ ҳузурига кириш тартиби шундай эди, кутиш хонасида ўтирганларни навбат билан чақирар эдилар. Чақирилган киши иккинчи бир — олтину ёқутлар турган хонада ёлғиз ўзи бироз кутиб ўтиргандан кейин подшоҳ ҳузурига чақириб олардилар. Подшоҳ унга чолғу ҳавосига кўра рақс этишни буюрарди. Рақс этганидан кейин уни яна бошқа бир хонага чақириб, натижани кутиб ўтиришни буюрардилар. Шундай қилиб, олтмиш тўрт кишининг ҳаммаси рақс имтиҳонидан ўтди.\nХазиначи бўлишни истаган олтмиш тўрт кишидан 63 таси жуда ёмон рақс этдилар, рақс этаркан, қўллари билан чўнтакларини беркитиб турардилар, Подшоҳ ёнида ўтирган донишманд буларнинг рақсларини кўриб: «Ҳа, ярамас ўғрилар» деб қўярди.\nУларнинг ичидан биттаси, яъни олтмиш тўртинчи номзод жуда чаққонлик ва жуда эркинлик билан рақс этди. Тажриба тамом бўлгандан кейин подшоҳ бу чаққон ўйнаган одамни қучоқлаб табриклади, уни хазиначи этиб тайин қилганини билдирди: донишманд ҳам уни янги мансаб билан муборакбод этди. Ёмон ўйнаган олтмиш уч раққосни ўғирликда айблаб, жазо маҳкамасига ҳавола қилди.\nСабаби нима? Сабаби шу: кутиш хонаси ёнидаги иккинчи бир хонага — жуда кўп олтин, кумуш, лаъл, ёқут каби қимматли тошлар қўйилган эди. Кутиш хо-насидан чақирилиб ўша хонада бироз кутишга буюрилган ҳар бир номзод чўнтакларини олтин ва қимматли тошлар билан тўлдириб оларди. Рақс вақтида ўғирлагани билиниб қолишидан қўрқиб, қўллари билан чўнтакларини босиб секин ўйнарди. Чаққон ўйнаган киши олтин, кумуш ва қимматли тошлардан биттасини ҳам олмаган пок, соф одам эди.\n← Аввалги Аввалги Самимий дўстлик\nКейинги → Кейинги: Ўғрилик


«Ходимлар кечаси соат 2 да маст ҳолда ушлаган». ИИВ матбуот котиби Феруза Бабашева ҳақида - Bugun.uz\n«Ходимлар кечаси соат 2 да маст ҳолда ушлаган». ИИВ матбуот котиби Феруза Бабашева ҳақида\n19:37 | 11-12-2021\nИчки ишлар вазирлиги ахборот хизмати раҳбари Шоҳруҳ Ғиёсов Қашқадарёда журналист ва блогерлар билан ўтказилган очиқ мулоқот давомида Феруза Бабашева билан боғлиқ махсус тадбирда олинган видео ижтимоий тармоқларда тарқалгани бўйича изоҳ берди, деб ёзмоқда «Nasafnews».\nНашрнинг маълум қилишича, Ғиёсов очиқ мулоқотда Халқ депутатлари Тошкент вилояти Ўрта Чирчиқ тумани кенгаши депутати Бабашевага оид видео рейдлар давомида олингани ва шахсий, бир-бирига жўнатиш орқали тармоқларга чиқиб кетганини айтган. Уни тарқатиш бўйича эксперт-криминалистлар иш олиб бормоқда.\n«Биз доимо ‘притон’ларни (одамлар мунтазам равишда жиноий ёки бошқа номақбул мақсадларда тўпланадиган жой) аниқлаш, уларга қарши курашиш бўйича рейдлар ўтказамиз. Бу — қонуний ҳолат. Сўнгги пайтларда бунақа тадбирларда жамоат назорати вакилларини ҳам жалб этдик. Бунинг ёмон томони — тадбирлар видеолари тарқалиб кетган ҳолатлар ҳам бўлди», — дейди матбуот котиби.\nУнинг сўзларига кўра, ходимлар депутатни ҳатто кечаси соат 2 да маст ҳолатда ҳам ушлаган.\n«Бу аёлнинг яна бошқа тарқалиб кетган ‘съёмка’лари ҳам бор. Умуман, бошқа жойларга чиқиб, уятсиз ҳолатли ‘съёмка’лари жуда кўп. Кечаси соат 2 да ушлаган бизнинг ходимлар. Маст ҳолатда бўлган. Бизлар ахлоқсизликка ва тартибсизликка ҳуқуқий баҳо бермаймиз.\nДепутатга нисбатан ўз кенгашидагиларнинг ҳам хусумати бўлган. Билмайман, биз унинг юриш-туриши бўйича ҳуқуқий баҳо беролмаймиз. Ўзининг виждонига ҳавола. Лекин жуда кўп одамнинг унга хусумати бўлган. Ва у видеолар ҳеч қандай расмий ва ижтимоий тармоқ фаоллари томонидан тарқалмаган. Шахсий, бир-бирига жўнатиш орқали чиқиб кетган», — дейди Ғиёсов.\nАввалроқ Тошкент вилоятида депутат аёл ишқий муносабатда бўлган пайтида ушлангани бўйича муносабат билдирилганди. Шундан сўнг Халқ депутатлари Ўрта Чирчиқ туман кенгашида депутат иши муҳокама қилинган. Кенгашнинг навбатдан ташқари сессиясида эса Феруза Бабашеванинг депутатлик ваколати муддатидан олдин тугатилгани маълум қилинган.


2016 йилда Россиядан Ўзбекистонга тўлов тизимлари орқали 1,888 млрд доллар пул ўтказмалари юборилган, бу 2015 йил билан таққослаганда 20,34 фоизга камроқ. Бу ҳақда Россия Марказий банки маълумотлари дарак бермоқда.\nРоссия Марказий банки маълумотларига кўра, Ўзбекистондан Россияга тўлов тизимлари орқали 87 млн доллар ўтказилган (2015 йилда – 357 млн доллар, -75,63 фоиз).\nРоссиядан тўлов тизимлари орқали Ўзбекистонга бир пул ўтказмасининг ўртача қиймати 431 АҚШ долларини ташкил этган бўлса, Ўзбекистондан Россияга 1203 АҚШ долларига тенг бўлди.\nРоссия Марказий банки маълумотларига кўра, 2016 йилнинг тўртинчи чорагида Россиядан Ўзбекистонга тўлов тизимлари орқали 514 млн доллар юборилган.\nШу билан бирга, Ўзбекистондан Россияга 2016 йилнинг тўртинчи чорагида тўлов тизимлари орқали 19 млн доллар ўтказилди.\nРоссия Марказий банкининг таъкидлашича, бу маълумотлар Anelik, BLIZKO, Contact, InterExpress, UNIStream, Western Union, Колибри, Золотая Корона, ЛИДЕР, Почта России каби тўлов тизимларини қамраб олган.


Хотира ва қадрлаш кунига бағишлаб ўтказилган поло мусобақасидан ФОТОРЕПОРТАЖ / Olamsport.com\n10 май 09:09\nХотира ва қадрлаш кунига бағишлаб ўтказилган поло мусобақасидан ФОТОРЕПОРТАЖ\nТеглар : Хотира ва қадрлаш куниПоло\n9 май – Хотира ва қадрлаш куни муносабати билан бир қатор хайрли тадбирлар ўтказилмоқда.\nЎзбекистон Республикаси Президентининг 2021 йил ПП-5024 “Ўзбекистон Республикасида йилқичилик ва от спортини ривожлантириш ҳамда замонавий бешкураш ва поло спорт турини оммалаштириш бўйича қўшимча чора-тадбирлар тўғрисида”ги қарори ижросини таъминлаш мақсадида мамлакат поло федерацияси Тошкент вилоятининг Қибрай туманидаги “Универсал жампинг агро” от спорти клубида байрам тадбирини ўтказди.\nХотира ва қадрлаш куни муносабати билан ўтказилган байрам тадбирида ҳарбий техникалар намойиши ҳам бўлиб ўтди. Дала ошхонаси фаолиятидан йиғилганлар баҳраманд бўлдилар.\nМудофаа вазирлиги ҳарбий ансамбли артистлари ижросида уруш йилларида айтилган қўшиқлар ижро этилди. Тадбирга ташриф буюрган фахрийларга Қибрай тумани ҳокимияти, Поло федерацияси, “Богатир” ширинлик маҳсулотлари томонидан совғалар ҳадя этилди.\nЙиғилганлар Оҳангарон туманининг “Олтин қанот” ҳамда Тошкент туманининг “Байир” жамоалари ўртасида бўлиб ўтган улоқ-кўпкари баҳсларини ҳаяжон ила кузатдилар.\nСўнгра поло бўйича финал баҳслари бўлиб ўтди. Қашқадарёлик чавандозлар ва “Универсал жампинг агро” ўртасида кечган ўйин 7:0 ҳисобида қашқадарёликлар фойдасига ҳал бўлди. Сўнгги ўрин Зангиота тумани жамоасига насиб этди.\nБлогер Жейк Пол италиялик ди-жейни урган Конорга мурожаат қилди 0\n"Реал" Погбага йилига 14 млн евро таклиф қилди. МЮ 20 млн евро тўлашга тайёр 0\nЖейк Пол Флойд Мейвезерга "вызов" ташлади 0


"Tafakkur karvonlari. Sharqu G‘arbning sivilizasiyaviy aloqalari" китоби, Najmiddin Komilov\nDin asoslari, Ma`lumotnomalar, Tarix, Ma`naviyat va ma`rifat\nКитобда муаззам Шарқ маданияти, айниқса, Ислом дунёсида вужудга келган илм фан ютуқлари, улуғ алломаларимиз Муҳаммад ал-Хоразмий, Аҳмад ал-Фарғоний, Абу Наср ал-Фаробий, Абу Бакр ар-Розий, Абу Али ибн Сино, Мирзо Улуғбек меросининг жаҳон бўйлаб тарқалиши, Данте, Боккаччо, Алфонс, Сервантес ижодига баракали таъсири, мусиқа, рақс, меъморчилик соҳасидаги Шарқу Ғарб ўзаро баҳрамандлиги ҳақида қизиқарли кузатишлар қилинган. Алоҳида бобда Европа адабиёти ва санъатида соҳибқирон Амир Темур образининг яратилиши, темурийлар ва темурийзодалар ижод қилган асарларнинг жаҳон адабиётидаги мавқеи ўрганилган. Шу каби Шарқу Ғарб адабий-фикрий алоқасининг маҳсулдор даври — XIX аср таржималари, жумладан, Аттор, Румий, Хайём, Шафеъ, Навоий, Бобур асарларининг олмон, инглиз, рус, америка, фаранг адабиётларига самарали таъсири ёритилади.\nКитоб қизиқарли услубда ёзилган ва кенг оммага мўлжалланган.\nАсллик, Бегали Қосимов ....................... 5\nШарқу Ғарб (муқаддима ўрнида) .......... 13\nI б ў л и м.\nГомердан Берунийгача ........................ 19\nII б ў л и м.\nИбн Сино ва Данте ............................. 53\nIII б ў л и м.\nБоккаччонииг илҳом париси ............... 123\nIV б ў л и м.\nТиллардан тилларга, диллардан дилларга ... 159\nV б ў л и м.\nХайёмнома ........................................... 211\nVI б ў л и м.\nЧернишевский ва Шарқ ........................ 265\nБуюк Ипак йўли давом этади (Хотима ўрнида) .... 317\nBadiiy fotografiyada yurt madhi


BBC Uzbek - Dunyo - 'Дунё бўйлаб бойлар ва камбағаллар орасидаги фарқ кенгайиб бормоқда'\n'Дунё бўйлаб бойлар ва камбағаллар орасидаги фарқ кенгайиб бормоқда'\nСўнгги янгиланиш 1 ноябр 2012 - 13:32 GMT\nДунёда бойлар ва йўқсиллар орасидаги тафовут кегайиб бормоқда\nSave The Children - "Болаларни Асранг" халқаро хайрия ташкилоти чиқарган янги ҳисоботга кўра, даромад тақсимотидаги глобал нотенглик охирги йигирма йил ичида энг юқори даражага етган ва ҳамон ўсишда давом этмоқда.\nХайрия ташкилотига кўра, дунё бўйлаб болалар ўлими даражаси пасайган, бироқ бу кўрсаткич инсонларнинг қанча даромад кўришига қараб фарқ қилади.\nНотенгликнинг бу тарзда давом этиши инсонлар турмуш даражасини яхшилаш йўлидаги сай-ҳаракатларга тўсқинлик қилиши мумкин, дейди Save The Children.\nТашкилотнинг янги ҳисоботи БМТнинг Қашшоқликка қарши кураш қўмитасида юқори мартабали анжуман бошланишидан аввал эълон қилинмоқда.\n"Ўтган ўн йиллар ичида дунё бўйлаб болалар ўлими кескин суръатда камайди ва болаларнинг соғлом улғайишлари учун имкониятлар кўпайди. Биз энди болалар ўлимига етакловчи ҳолатларни таг-туги билан йўқ қилиш нуқтасига етай деб қолдик," - дейди Save the Children ижроий директори Жастин Форсис. - "Аммо бойлар ва йўқсиллар ўртасидаги нотенгликка эътибор қаратилмас экан... кўзланган мақсадга эриша олмаймиз".\nSave The Children ўтказган тадқиқотга кўра, дунёнинг ривожланаётган 32 мамлакатининг аксарида 1990-йилдан буён давлат даромадининг бойларга тегадиган улуши кўпайган.\nУшбу мамлакатларнинг бешдан бирида йўқсиллар даромади мазкур давр ичида озайган.\nДаромад тақсимотидаги фарқ айниқса болалар турмушига салбий таъсир кўрсатмоқда.\nМисол учун, ҳисоботда таъкидланишича, Танзанияда бой оилаларда туғилган ҳар мингта бола орасидаги ўлим 135 тадан 90 тага камайган бўлса, йўқсил оилаларда дунёга келган ҳар мингта бола орасидаги ўлим 140 нафардан бор йўғи 137 тага тушган.\n'Save the children':Миллионлаб ҳомиладор аёллар доя кўмагисиз туғишга мажбурлар


Биз учун гўзал намунасиз Ё Расулаллоҳ! – .:: Xadicha.uz\nБиз учун гўзал намунасиз Ё Расулаллоҳ!\n“Албатта, кимнинг Аллоҳдан ва қиёмат кунидан умиди бўлса, шулар учун уларда яхши ўрнак боре ди. Лекин ким юз ўгирса, Аллоҳ беҳожат, мақталган Зотдир!”\nБизларни Муҳаммад (саллоҳу алайҳи васаллам) нинг умматлари бўлишдек шарафга муяссар айлаган Аллоҳ таолога чексиз ҳамду санолар бўлсин.\nАллоҳ таолонинг розилигига эришиш йўлларини мукаммал тарзда бизга таълим берган ҳабибимиз Расулуллоҳ (саллоҳу алайҳи васаллам) га кўплаб салот ва саломлар бўлсин…\nЁ Расулаллоҳ, сиз биз умматга ҳар бир соҳада гўзал намунасиз. Сиз ниманики буюрган ва нимадан қайтарган бўлсангиз, ўша амалларда биз учун хайр ва барака бордир. Ё Расулаллоҳ, сиз бизни ҳаётимизни, динимизни муҳофаза айлагансиз…\nАгар устоз шогирдига вазифани тўлалигича етказиб бермаса, ўқувчида ушбу илм нуқсонли бўлади. Ё Расулаллоҳ, сиз бизларга ислом таълимотларини шу даражада мукаммал етказиб бермаганингизда, бизни барча амалларимиз нуқсонга учрарди. Устоз ўзи амал қилмай маруза қилса, насиҳати чин қалбдан эмас, қуруқ сўздан иборат бўлса, толиби илм учун бу маруза манфаатсиз бўларди. Чунки, илм амал билан тирикдир. Қалбдан чиққан гаплар гаплар қалбга етиб боради. Ё Расулаллоҳ, сиз барча сўзларингизга амал қилиб кўрсатиб бергувчи “Тирик Қуръон” бўлгансиз.\nЎрганаётган илмларимиз фақат тилларимизда қолмай балки, бу илмлар ила яшашлик лозимлигини бизга сиз ўргатгансиз. Ё Расулаллоҳ, сизни ҳар бир айтган сўзингизда, ҳатто сукут сақлаганингизда биз учун намуна бор. Ё Набияллоҳ, мукаррам ота-она, азиз устоз, бахтиёр жуфти ҳалол, солиҳ фарзанд, адолатли раҳбар бўлиш кераклигини сиз бизга таълим бергансиз.\nҚандай яшсасак бутун ҳаётимиз нурга тўлишини сиз ўргатгансиз Ё Ҳабибаллоҳ. Қийинчиликларни қандай енгиб ўтишликни, дунё учун маҳзун бўлмасликни сиздан ўргандик, эй гўзал хулқ соҳиби! Амалларимизни ихлос билан безасак, ҳаётимиз ажрларга бурканишини сиз таълим бердингиз. Сиз саҳро қалбларимизга малҳам бўлган чашмасиз Ё Набияллоҳ.\nСиз исломни бирор гард юқтирмай бизга етказдингиз. Бизни кечиринг… Сийратингизни ва суннатингизни мукаммал ўрганиб тирилтира олмаётганимиз учун… Ё Расулаллоҳ сиз биз уммат учун Аллоҳнинг энг буюк неъмати ва барокатисиз.\nЭй Аллоҳим, бизларни уммати муҳаммадий бўлишлик бахтига сазовор қилганингдек ҳабибимиз Муҳаммад (саллоҳу алайҳи васаллам) нинг шафоатларига ҳам эришишлигимизни насиб айла!


Санитария-эпидемиологик осойишталик ва жамоат саломатлиги хизмати биносида расмий вакиллар иштирокида Moderna вакцинасини расмий топшириш маросими бўлиб ўтди.\nАввал хабар берилганидек, мамлакатимизга АҚШ томонидан Жаҳон соғлиқни сақлаш ташкилотининг COVAX дастури доирасида ажратилган коронавирус инфекциясига қарши 3 миллион 60 доза Moderna вакцинаси келтирилди.\nModerna Америка Қўшма Штатларда қўлланилаётган 3 та вакцинадан биттаси ҳисобланади. Жаҳон соғлиқни сақлаш ташкилоти томонидан фавқулодда ҳолатларда фойдаланиш учун рухсат этилган бўлиб, экспертлар гуруҳи вакцинани 18 ёшдан ошган барча аҳоли учун тавсия қилмоқда.\n– Биз COVID-19га қарши курашда кўрсатилган ёрдам учун ўз миннатдорчилигимизни билдирамиз, – дейди Санитария-эпидемиологик осойишталик ва жамоат саломатлиги хизмати бошлиғи Баҳодир Юсупалиев. – Вакцинация ниқоб тутиш ва ижтимоий масофани сақлаш ва қўллар гигиенаси каби барча эҳтиет чораларини кўриш билан бир қаторда пандемиядан қутилишнинг ягона йўлидир.\nЮНИСЕФ билан бошқа COVAX ҳамкорларининг G7 ва вакциналарга бой бўлган бошқа мамлакатларга қаратилган вакциналарни тақдим этишга чорловчи #DonateDosesNow саъй-ҳаракатлари паст ва ўрта даромадли мамлакатлардаги вакциналар танқислигини енгишга ҳамда касалликнинг янги тўлқинларидан ҳимоя қилишга ёрдам беради.\n– Бугун тақдим этилган вакциналар COVID-19нинг учинчи тўлқини билан курашаётган бутун дунё сингари Ўзбекистон халқи учун ўта муҳим, ўз вақтида етказилган ва ҳаётларни сақлаб қолувчидир, – дейди ЮНИСЕФнинг Ўзбекистондаги ваколатхонаси раҳбари Мунир Мамедзаде. – АҚШ тақдим этган вакциналар COVAX механизмининг бир қисми бўлиб, пандемияни тугатишда вакциналарга тенг, ўз вақтида ва адолатли эга бўлишга қаратилган бирдамлик намунасидир.\nҲозирда Америка Қўшма Штатлари COVID-19 вакциналаринг адолатли тақсимланишини таъминлайдиган COVAX дастурининг энг йирик доноридир. COVAX мақсадларига кўра, Ўзбекистонга бугун келтирилган вакциналар энг аввал эмланадиган аҳоли гуруҳлари учун ишлатилиб, аҳолининг 20 фоизини эмлашга эришишга ҳисса қўшади.\n– Хавфсиз ва самарали вакциналарга адолатли равишда эга бўлиш бутун дунёда COVID-19ни тугатиш учун муҳимдир, – дейди АҚШнинг Ўзбекистондаги Фавқулодда ва Мухтор элчиси Дэниел Розенблюм. – Ҳаётларни сақлаб қолиш, жаҳон иқтисодиётни қайта қуриш ҳамда янги вариантлар таҳдидини тўхтатиш учун имкон қадар кўп инсонларни имкон қадар тез вакцинация қилишимиз шарт.\n– ЖССТнинг фавқулодда ишлатиш учун тасдиқланган рўйхатига киритилан ва COVAX дастури доирасида тарқатилаётган вакциналар COVID-19 сабаб бўлган оғир касаллик ва касалхонага ётқизиш ҳолатларининг олдини олишда ўзининг хавфсизлиги ва самарадорлигини тасдиқлади. Улар ҳаётларни сақлаб қолади. Улар вируснинг турли штаммлари, жумладан Дельтадан ҳимоя қилмоқда. Бироқ пандемияга барҳам бериш учун навбатимиз келганида вакцинация қилдириш имкониятидан фойдаланишимиз зарур. Энди, АҚШ ёрдамида, яна 1,5 миллион Ўзбекистон фуқаролари ҳаётий муҳим вакцинага эга бўладилар, – дейди ЖССТнинг Ўзбекистондаги ваколатхонасининг соғлиқни сақлаш стратегик масалалари бўйича маслаҳтчиси ва ваколатхона раҳбари вазифасини бажарувчиси Кристофер Фицпатрик.\nModerna COVID-19га қарши mRNA икки дозали вакцинадир. У фавқулодда катталар учун фойдаланишга 50дан ортиқ мамлакатлардаги соғлиқни сақлаш ташкилотлари томонидан тасдиқланган ҳамда Жаҳон соғлиқни сақлаш ташкилотининг фавқулодда ишлатиш учун тасдиқланган рўйхатига киритилган.


Агар мени терговчи ёки прокурор жиноят содир этганликда гумон қилса, буни менга қандай қилиб тушунтириши керак ва менинг қандай ҳуқуқларим бор?\n/Агар мени терговчи ёки прокурор жиноят содир этганликда гумон қилса, буни менга қандай қилиб тушунтириши керак ва менинг қандай ҳуқуқларим бор?\nБўлим: Савол ва жавоблар\t Чоп этилди: 18.11.2016 16:51\t Ўқилди: 429\nЎзбекистон Республикаси ЖПКнинг 47 моддасига асосан ГУМОН ҚИЛИНУВЧИ - бу жиноят содир этгани тўғрисида маълумотлар бор бўлсада, бу маълумотлар уни ишда айбланувчи тариқасида иштирок этишга жалб қилиш учун етарли бўлмаган шахсдир.\nАгар суриштирувчи, терговчи ёки прокурор Сизни жиноят содир этишда гумон килишса, дарҳол шу иш бўйича тегишли қарор чикариши лозим. Бу қарорни Сизга қўл қўйишингиз орқали эълон этади ва гумон қилинувчи ҳуқуқларини тушунтиради. Бунинг натижасида Сиз:\nўзингизни нимада гумон қилинаётганлигингизни билиш;\nушлаб турилганлигингиз ва турган жойингиз тўғрисида адвокатга ёки яқин қариндошингизга телефон орқали қўнғироқ қилиш ёхуд хабар бериш;\nушланганлигингиз ёки гумон қилинувчи деб эътироф этилганлигингиз тўғрисидаги қарор Сизга маълум қилинган пайтдан бошлаб ҳимоячига эга бўлиш ҳамда учрашувларнинг сони ва давом этиш вақти чекланмаган ҳолда у билан холи учрашиш, ушбу кодекснинг 230 моддаси иккинчи қисмида назарда тутилган ҳоллар бундан мустасно;\nушланганингиздан кейин йигирма тўрт соатдан кечиктирмай сўроқ қилишини талаб қилиш;\nСизга нисбатан қўйилган гумон хусусида ҳамда ишнинг бошқа ҳар қандай ҳолатлари тўғрисида кўрсатувлар беришдан бош тортиш ва кўрсатувингиздан жиноят ишига доир далиллар сифатида Сизни ўзингизга қарши фойдаланилиши мумкинлиги ҳақида хабардор бўлиш;\nўз она тилингиздан ҳамда таржимон хизматидан фойдаланиш;\nўзингизни ҳимояланиш ҳуқуқингиздан шахсан ўзингиз амалга ошириш;\nилтимоснома бериш ва рад қилиш;\nсуриштирувчи ёки терговчининг рухсати билан тергов ҳаракатларида иштирок этиш;\nярашув тўғрисидаги, амнистия акти қўллаш ҳақидаги ишлар бўйича суд мажлисларида иштирок этиш;\nсуриштирувчининг, терговчининг, прокурорнинг ёки суднинг ҳаракатлари ҳамда қарорлари устидан шикоятлар бериш ҳуқуқига эгасиз;\nГумон қилинувчи зиммасига кўрсатув бериш, шунингдек ўзининг жиноятга алоқадор эмаслигини ёки ишнинг бошқа бирор ҳолатларини исботлаш мажбурияти юкланиши мумкин эмас;


Арвеладзе кетди, энди «Пахтакор»га нима бўлади? - Zamin.uz\nКатта эҳтимол билан Шота олдига қўйилган асосий мақсадлар бошқа эди. Бирламчи вазифа сифатида жамоа шакллантириш ва халқаро майдондаги «Пахтакор»нинг имижини кўтариш қўйилгани аниқ. Сабаби, Тошкент клуби Шота келгунига қадар ҳам чемпионликни нишонлаган эди. «Шерлар» учун ички биринчиликда ғолиблик янгилик эмас. Жамоани шакллантириш борасида, Арвеладзе ўз вазифасини тўлиқ уддалади.\nУнинг қўл остида, «Пахтакор»да ҳар бир позиция учун иккитадан кучли футболчи пайдо бўлди. Тўғри, бунинг учун клуб анчагина пул ҳам сарфлади, лекин асосийси натижа бор. Халқаро майдонда эса, «Шерлар» айтарли ҳеч нарсани уддалай олгани йўқ. Бу сўзларимиз кимнидир хафа қилиши мумкин, бироқ бундай катта имкониятлар билан ОЧЛнинг чорак финалига чиқиш улкан натижа ҳисобланмайди.\nБоз устига, клубда мусобақага яхши тайёргарлик кўриш учун барча имконият мавжуд эди. Ўтган йилги ОЧЛ баҳсларида тошкентликлар ҳатто гуруҳдан ҳам чиқа олмагани ёдингиздами? Бундан кўриниб турибдики, Шота ўз олдига қўйилган энг муҳим иккита вазифадан биттасида уддалай олмади.\nБиринчи вариант: «Пахтакор»да молиявий имкониятлар чекланади. Шу боис, клуб ўз етакчиларини қўйиб юбормоқда.\n1) Агар биринчи вариант ҳақиқатга яқин бўлса, келаси мавсумда биз «Пахтакор»нинг анча кучсизлашган версиясини кўришга мажбур бўламиз. Дердийок, Сергеев, Машарипов сингари футболчиларнинг таркибда бўлмаслиги, ички чемпионатда ғалаба қозониш имкониятларини кескин камайтириб юборади. Боз устига, Драган Чераннинг ҳам кетиши ҳақида миш-мишлар юрибди. Sports.uzнинг инсайдерлари берган маълумотларга қараганда, футболчига Қозоғистон ва Таиланднинг бир нечта клублари қизиқиб қолган. Агар у ҳам клубни тарк этса, «Пахтакор» клубининг бюджети қисқартирилгани ўз тасдиғини топади.\n«Шерлар» ўз «камарини қаттиқроқ тортса» ички чемпионатимиздаги бошқа клублар учун қўшимча имконият пайдо бўлиши мумкин. «Насаф», «Навбаҳор» ва «Локомотив» сингари клублар келаси мавсумда ўз олдига катта мақсадлар қўйганидан хабарингиз бор. Агар, тошкентликлар кичикроқ бюджет билан чемпионликни ҳимоя қилмоқчи бўлса, бу анча мушкул вазифага айланади.\n2) Агар иккинчи вариант ҳақиқатга яқинроқ бўлса, унда «шерлар» мухлислари хавотир олмаса ҳам бўлади. Бюджет борасида муаммолар бўлмаса, ҳар қандай кетган футболчи ва мураббийнинг ўрнини тўлдириш мумкин. Катта пуллар бу - доимо қўшимча устунлик дегани. Бу эса, кичикроқ бюджетдаги клубларни узоқ масофага чўзиладиган турнирларда осонлик билан доғда қолдириш имкониятини яратади.\nАгар «Шерлар» ўз брендининг ривожлантириш мақсадида бошқа хорижлик мутахассисни олиб келса, бу Ўзбекистон клубларининг халқаро майдондаги рейтинги учун катта плюс бўлади. Шундай бўлсада, ички чемпионатдаги интрига ўз-ўзидан йўқолиши аниқ. Умуман олганда, «Пахтакор»нинг катта бюджетга эга бўлишили ўзбек футболига икки хил таъсир қилади.\nШотанинг кетиши «Пахтакор» учун катта йўқотишми? Ўзбек футболи учун-чи?\nКелинг, энди бироз ортга назар ташлаймиз. Шота Арвалдзе ўзининг Ўзбекистондаги илк йилларида катта муаммоларга учради. Чемпионлик учун курашни бой берди. Легионер танлашда адашди ва Қаршида «Насаф»га 4:0 ҳисобида мағлуб бўлди. Кейин эса, секин-аста жамоани кучайтириб борди. Сифатли футболчилар ва кучли легионерларнинг («Насаф»дан) келиши жамоа қудратини оширди. Шота Ўзбекистонда қўли етадиган ҳамма иқтидорларни ўз жамоасига жалб қилди ва ўйинни шакллантиришга уринди. Ўзи учун керак бўлган ҳаммани атрофига жамлади.\nТан олиш лозим, Шота натижа кўрсатиши учун бир мунча вақт талаб қилинди. Асосий таркиб футболчилари узоқ муддат бир ерда жам бўлгач, ўз-ўзидан жамоа жипслашиб борди. Йигитлар «Пахтакор»дан кетиб қолмаслиги учун клуб уларни молиявий ҳамма талабларни қондириб борганини ҳам унутмаслик лозим. Афсуски, шунча уринишга қарамай, халқаро майдонда натижа кўрсатишнинг имкони бўлмади.\nУндаги имкониятлар агар Қосимов ёки ҳеч йўқ Ашурматовда бўлганида ўзимизнинг мураббийлар ҳам Ўзбекистон Суперлигасида ғалаба қозониши мумкин эди. Буни ҳамма тушуниб турибди. Шу боис, раҳбарият Арвеладзенинг олдига халқаро майдондаги ғалабаларни асосий вазифа қилиб қўйган бўлиши мумкин. Асосий фронтда натижа бўлмагач, Шотанинг кетиши (агар клуб унинг ўрнига бошқа хорижлик мураббийни олиб келмоқчи бўлса) катта талофат эмас.\nҲа у чизиқли ҳимояни тартибга солди, ҳа у қанот вингерлари орқали тезкор футбол намойиш этди, ҳа у бир мавсумда 100 та гол урадиган жамоани шакллантирди, аммо бунинг учун унга «Пахтакор» ҳамма шароитни яратиб берганини унутмаслик лозим! Агар у бу натижаларни нисбатан кучсизроқ, бюджети кичик клубда амалга оширганида, унинг кетиши чемпионатимиз ва ўзбек футболи учун оғир зарба бўлади, дейишимиз мумкин эди. Тўғри, Шота кучли мутахассис. У Европа футболи ҳавосини «Пахтакор»га олиб келди. Унинг қўл остида футболчиларимизда прогресс кузатилди.\nЯнгиликлар » Спорт » Арвеладзе кетди, энди «Пахтакор»га нима бўлади?


06 март 2021, Тошкент вақти: 19:57\nМашина ҳарид қилишни режалаштирган, бироқ уни қаердан, қанчага олишни билмай боши қотган кўплаб муштарийлар OzodJavobга мурожаат қилиб, бу саволларга ойдинлик киритишимизни сўрашди.\nРоссиянинг Москва шаҳрида ишлаётган сирдарёлик Нормат ака Email орқали савол йўллаб, машиналар нархи билан қизиқди.\n“Мен Россияда тўрт йил ишлаб машина олиш учун пул жамғардим. Яқинда уйга кетишни режалаштираяпман. Malibu олмоқчиман. Лекин Ўзбекистонда бозордан олиш жуда қимматга тушар экан. Салондан олсам арзон бўлар экан. Лекин салонда нархи қанча туришини билмайман. Агар Malibu жуда қиммат бўлса арзонроқ Cobalt олиш режам бор. Кейин айрим машиналар долларда, айримлари сўмда сотилар экан. Илтимос салондаги машиналар нархини билиб берсангиз” дея сўради Нормат ака.\nСанкт- Петербургда ишлаётган хоразмлик Шавкат исмли муштарий Skype орқали мурожаат қилиб, Ўзбекистон автосалонларидан машина олиш тартиб-қоидалари борасида сўради.\n“Автосалондан машина олиш жуда қийин дейишаяпти. Бир неча йил давомида навбат кутиш керак эмиш. Салондан машина олиш тартиби қандайлигини билмоқчи эдик” деди хоразмлик Шавкат.\nОзодлик мухбири GM Uzbekistan нинг Тошкентдаги автосалонларидан бири билан боғланиб, салондан машина сотиб олиш тартиб-қоидаларини сўради.\nЎзини таништирмаган салон ходимига кўра, машина олмоқчи бўлган шахс аввало салонга келиб ариза тўлдиради, кейин унга шартнома берилади.\n- Шартномани имзолагач, машина нархининг 85 фоизини тўлайсиз. Кейин машинангиз келишини кутасиз. Бизда машиналар ҳар бир шахс номига алоҳида келади. Сиз фақат ўзингиз буюртма берган машинани кутишингиз лозим. Машина моделига қараб, ҳар хил муддатда келиши мумкин. Буни харидорлар навбат кутиш дейишади. Кутиш 3 ойдан 1 йилгача бўлиши мумкин. Машинангиз салонга келгач мененжер сизга қўнғироқ қилади. Сиз келиб машина нархининг қолган 15 фоизини тўлашингиз лозим. Кейин машинани олиб кетишингиз мумкин,- деди автосалон ходимаси.\nДемак, GM Uzbekistan автосалонларидан машина харид қилиш тартиби шундай:\n1. Автосалонга бориб ариза топширилади.\n2. Олди-сотти шартномаси тўлдирилади.\n3. Шартнома имзолангач, машина нархининг 85 фоизи тўланади.\n4. Уч ойдан бир йилгача навбат кутилади. (Айрим ҳолларда бундан ҳам узоқроқ бўлиши мумкин)\n5. Машина заводдан автосалонга келгач, унинг нархининг қолган 15 фоизи тўланади.\n6. Машина ниҳоят сизники.\nЎтган йили пойтахтдаги автосалонларнинг биридан SPARK машинасини сотиб олган тошкентлик Шоира Содиқбекова GM Uzbekistan машиналарини харид қилиш жараёнига ойдинлик киритади.\nШоира опанинг айтишича, салонга ариза топширган пайти харидор фақат автосалон таклиф қилган моделдаги машиналардан бирини танлаши лозим бўлади.\n- Хоҳлаган моделдаги машинани сиз ололмайсиз. Сизнинг хоҳишингиздаги машинани улар беришмайди. Улар ўзлари таклиф этишади, “мана бунақа машина бор” деб. Мен Нексия олмоқчи эдим. Менга Спарк тавсия этишди. Мен мажбур бўлиб Спарк автомашинасига пул тўладим, дейди Шоира опа.\nАриза тўлдирилгач, орадан бир неча кун ўтгач машина харид қилиш тартиб-қоидалари акс этган шартнома берилади.\n- Мен шартномага қўл қўйиб, шартномани олиб кетдим. Менга шу куни шарт қўйишди “уч куннинг ичида пул тўлашингиз керак автомашинага” деб. “Қанча пул тўлайман” деб сўрадим. “Автомашинанинг 85 фоиз пулини тўлайсиз” деди. “Шуни тўлагандан кейин қачон оламан машинани?” деб сўрасам, бир йил мобайнида, яъни мен бу йил январ ойида шартнома олдим, янаги йил январ ойигача менга машинани етказиб бериш ҳақида тушунтиришди. Шартномада ҳам 6 ойнинг ичида, узоғи билан бир йилнинг ичида машина оласиз деган ëзув бор эди, дейди Шоира опа.\nСодиқбекова 10 ой кутиб, Spark машинасини олган. Лекин у машина нархининг қолган 15 фоизини тўлаётган пайти унга Spark келишилган нархдан кўра қимматроқ эканини айтишган.\n- Қолган 15 фоизини тўлашим керак эди. 15 фоиз менинг ҳисобимда 3 миллион сўм пул бўлиши керак эди. Шартнома имзолаган пайти қилган ҳисоб-китобим бўйича. Лекин мен қолган 3 миллион сўмни тўлайман деб борганимда “Энди 3 миллион эмас 8 миллион тўлайсиз” дейишди. Сабабини сўрасам, “Сиз шартнома олган вақтингиздан ҳозирги вақтгача машина нархи ошди. Шунинг учун 8 миллион сўм тўлайсиз” дейишди. Мен шартнома олган вақтимдаги суммага 5 миллион сўм ортиқча пул тўладим, дейди Шоира опа.\nСодиқбекованинг айтишича, машина олиш учун навбат кутмаслик ёки ўзинг хоҳлаган моделдаги машинани танлаш “имконлари” бор.\nБу “имконлар”га айнан кимгадир пора узатиш эвазига эришиш мумкинлигини таъкидлайди суҳбатдош.\nШоира опа машина олиш учун тўртта ҳолатда пора бериш лозимлигини айтади.\nБиринчиси: Содиқбековага кўра, шартнома имзолашни тезлаштириш учун пора берилади. (Суҳбатдош пора суммаси қанчалигини билмаслигини айтди)\nИккинчиси: Шоира опа иддаосича, шартнома имзолаш пайти машина моделини танлаш учун салон ходимларига 500 доллар пора бериш лозим.\n- Ҳеч ким ўзи хоҳлаган маркадаги машинани ололмайди. Унинг учун ўша ерда ўзларининг даллоллари ўтирибди. Улар 5-6та. Ана ўша даллоллар олдига борасиз. Келишасиз. 500 доллар берасиз. Кейин сизга хоҳлаган маркангиздаги хоҳлаган машинани танлаш имконига эга бўласиз, дейди суҳбатдош.\nУчинчиси: Суҳбатдош айтишича, пора эвазига навбатда туриш вақтини қисқартириш мумкин.\n- Биров 1000 доллар бериш керак дейди, биров 500 доллар дейди. Берганингизда навбатингизни тезлаштириб беришади. Бунақа ҳолатлар бўлган. Менинг ўзимнинг танишларим устига 500-1000 доллар берган ҳолатларни эшитганман ва кўрганман. Мен билан бир кунда шартнома олган фуқаролар мендан аввалроқ, яъни 3 ойнинг ичида машинани олиб чиқиб кетишганининг гувоҳи бўлганман. Чунки менинг ўзимнинг танишларим ҳам мен шартнома олган вақтимда улар ҳам олишган. Лекин улар таниш-билишчилик асосида мендан аввал машинани олишди, дейди Содиқбекова.\nТўртинчиси: Шоира опанинг айтишича, машина салонга келган пайти охирги бор “Суюнчи пули” сўрашади.\n- Сотувчиларнинг олдида даллоллар ўтирибди. Шартномадаги қолган пулни тўлаш учун квитанция ëздираяпман. Шу жойда “Бугун оласиз машингизни. Машинангиз заводдан келган” дейишди. Мен шартномадаги қолган пулни тўладим дўконнинг ўзида. Банк ходимлари ўтиришган экан. Кейин “Мана тўлаганлигим ҳақидаги квитанция” деб олиб келиб бердим. Машинани олиб чиқиб кетишга пойлаб ўтирибман. “Бугун олмайсиз машинангизни” дейишди. Сабабини сўрасам, сотувчи қизнинг ëнида бир даллол йигит ўтирган экан, унинг даллоллигини мен кейин билдим, ўша йигит “Опа, сиз ҳайитлик берсангиз, ҳозир олиб чиқиб беришади. Машинангиз келган” деди. Ҳайитлик яъни суюнчи пулини сўраб турибди. 100 доллар сўрашди мендан. Бу пулни тўламаганим учун бир ҳафтада олдим машинани, дейди Шоира Содиқбекова.\nОзодлик Содиқбекова тилга олган пора бериш ҳолатларини муштарийлар учун тавсия сифатида эълон қилмаяпти.\nЎзбекистон қонунларига кўра, пора олиш ҳам, пора бериш ҳам жиноят ҳисобланади. Жиноят Кодексининг 211-моддаси (“Пора бериш”)га кўра, пора берган шахс жарима тўлаш билан қутилмайди, балки уч йил (такрор содир этса беш йил)гача озодликдан маҳрум қилиниш ҳавфига дуч келиши мумкин.\nGM Uzbekistan машиналарининг айрим моделларининг Тошкент автосалонларидаги нархи:\n(Машиналарнинг айримлари ўзбек сўмида, айримлари АҚШ долларида баҳоланган)\nMalibu 1 позиция- 29 минг 497 АҚШ доллари\nMalibu 2- позиция- 30 минг 484 АҚШ доллари\nCobalt 1-позиция-14 минг 976 АҚШ доллари\nCobalt 2-позиция- 16 минг 89 АҚШ доллари\nLasetti 3-позиция- 50 миллион 624 минг сўм.\nCaptiva “автомат-коробка”- 86 миллион 113 минг сўм\nGM Uzbekistan машиналарини АҚШ долларида харид қилиш тартиби:\nТошкентдаги автосалонларидан олинган маълумотга кўра, танлаган автомобилингизнинг нархи АҚШ долларида бўлса салонга келиб халқаро пластик карточкада ҳисоб рақами очиш лозим. Капитал банк ёки Асака банк бўлимларида ҳам айни кўринишдаги ҳисоб рақами очиш мумкин. Кейин машинанинг белгиланган нархини шу ҳисобга ўтказасиз.


Барча кутган клип премьераси: "Чиккита"! » PopCorn.uz - Шоу Бизнес олами хақиқати\nБарча кутган клип премьераси: "Чиккита"!\nСана: 09.03.2015 5270 қайноқ\nНафис аёлларимиз ва қизларимизнинг байрами бўлган 8-март санасида эстрадамизнинг мафтункор ва самимий вакиласи Шаҳзода мухлислари учун ажойиб туҳфани тақдим этди.\nПремьера ҳақида маълумот берганимиздан сўнг, кўплаб мухлислар томонидан "Чиккита" қўшиғи ва клипи интиқиб кутилгани аниқ. Айнан шу фурсат етиб, тарона илк бора "Ўзбегим Таронаси" радиоси орқали жаранг сочди. Шундан сўнг кетма-кет пойтахтимизнинг бошқа етакчи радиостанцияарида ҳам премьера сифатида тақдим этилди.\nСарвар ва Комил томонидан ёзилган қўшиқ машҳур "Чикко" қўшиғининг давоми бўлиб, шўх ва рақсбоп оҳангги билан дилларга хуш ёқади. Буни тингловчилар ҳам эътироф этиб, қўшиқ "Чикко" каби тезда оммалашиб, хит даражасига кўтарилишига ишонч билдирдилар.\nБир вақтнинг ўзида тақдим этилаётган видеоклип эса жуда қисқа вақт ичида минглаб мухлисларнинг эътиборини тортгани алоҳида таҳсинга лойиқ.\nКлип Жавлон Турдихужаев бошчилигида тайёрланган. Сарвар Исаев иккинчи режиссёр вазифасини бажарган булса, Иззат Лутфуллаев операторлик килган. Кадрлар беғубор ва ёрқин тасвирларга бой. Барча мухлислар учун энг асосий янгилик шундаки, бу клипда бош ролни Шаҳзоданинг кичик фарзанди Ҳалид ижро қилган. Ҳақиқий Чикко образини намоён қилган Ҳалиднинг илк роли кўпчилик учун қизиқ бўлганлиги табиий.\nКлипда анимациядан ҳам кенг фойдаланилган. Улар эса Жавлон Турдихўжаев томонидан чизилган. Клипдаги яна бир қаҳрамон "Чиккита" образи эса айнан Шаҳзоданинг ғояси асосида тайёрланган бўлиб, видеода Чикко ҳамда Чиккитанинг қизиқарли саргузаштлари тасвирланган.\nКлип 7 ёшдан 70 ёшгача барча мухлисларнинг эътиборини тортиши аниқ. Табассум ҳадя эта оладиган клип сизга ҳам бир олам беғубор ҳисларни ҳадя этишига ишонамиз!\nSevara 09 3 2015 09:00\nQoyil,bayramga zo'r sovg'a bo'pti-yu\nLadeano 09 3 2015 17:39\n>>LADEANO.TK<< UNVERSAL PORTALL SAYT SOTILADI !!!\nBonusha 10 3 2015 05:45\ngap yo zo'r chiqibdi\njjjj 10 3 2015 11:43\nMR.SH 10 3 2015 18:06\nKLIPGA GAP YO`Q JAVLON AKAGA YANA BUNDANAM AJOYIB ANIMATSION KLIPLA ISHLASHLARINI TILAB QOLAMZ OMAD. SHAHZODAGA IDODIY ZAFARLAR\nNodir 11 3 2015 21:13\nzo'r gap yo'q!


Ўзбекистон Миллий матбуот марказида «Мамлакатимизда ёшларни ҳарбий-ватанпарварлик руҳида тарбиялаш масалалари» мавзусида матбуот анжумани бўлиб ўтди. Унда Вазирлар Маҳкамаси қарори билан кучга кирган Ёшларни ҳарбий-ватанпарварлик руҳида тарбиялаш концепциясининг мазмун-моҳияти ҳақида сўз борди. Ўзбекистон Республикаси Мудофаа вазирлиги ташаббуси билан яратилган мазкур Концепция мамлакатимизда амалга оширилаётган ёшларга оид давлат сиёсатининг устувор йўналишлари ва асосий принциплари асосида ишлаб чиқилган.\nАнжуманда Мудофаа вазирининг ҳарбий-ватанпарварлик, маънавий-ахлоқий тарбия ва ёшлар билан ишлаш бўйича ўринбосари полковник Азизбек Икрамов иштирок этди.\nАнжуманда Ўзбекистон халқ шоири, сенатор, Мудофаа вазирлиги ҳузуридаги Жамоатчилик кенгашининг раиси Иқболжон Мирзаалиев, Ўзбекистон мудофаасига кўмаклашувчи «Ватанпарвар» ташкилоти марказий кенгаши раиси ўринбосари, Жамоатчилик кенгаши раисининг ўринбосари Мажид Умаровнинг ўсиб келаётган ёш авлодни ватанпарварлик руҳида тарбиялашда Жамоатчилик кенгаши олдида турган вазифалар ҳақидаги маърузалари тингланди.\nАнжуманда Мудофаа вазирлиги Маънавият ва маърифат маркази ҳузурида «Турон» театр-студияси ташкил этилгани эълон қилинди. Бу мамлакатимиз маданий ҳаётида юз берган муҳим воқеалардан биридир.\nТеатр бадиий раҳбари режиссёр Сайфиддин Мелиев театр-студия олдида турган вазифалар, режалар ҳақида тўхталар экан, «Турон» мустақиллик йилларида ташкил этилган биринчи театр эканлигини алоҳида таъкидлади. Шунингдек, унинг жамоаси маҳоратли артистлардан ташкил топгани, Тўмарис, Жалолиддин Мангуберди, Темур Малик, Амир Темур каби буюклар ҳаёти акс этган тарихий асарлар саҳналаштирилиши, айрим асарлар юртимизнинг турли ҳудудларида Ватан ҳимоячилари ҳузурида муваффақият билан намойиш этилгани ҳақида сўз борди.\nИнсон онги ва қалбини забт этиш учун курашлар кескин тус олган айни даврда ёшларни ҳар қандай таҳдидлардан асраш, уларда мустақил фикр, эътиқод ва қатъий ҳаётий позицияни шакллантириш энг муҳим ва кечиктириб бўлмас вазифалардан саналади. Бу борада ибратхона аталмиш театрнинг ўрни беқиёсдир.\nАнжуманда иштирок этган Ўзбекистонда хизмат кўрсатган артист Саида Раметова ўз мулоҳазаларини баён этар экан, фидойи ижодкорлар Ватан ҳимоячилари билан бир сафда эканини таъкидлади.


Буюк Кулол сизни шакллантиришига йўл қўйяпсизми? | Тадқиқ сони\nСизлар Менинг қўлимда кулол қўлидаги лойга ўхшайсизлар. ЕРМ. 18:6\nҚайси иллатлар Яҳованинг маслаҳатига риоя этишимизга тўсқинлик қилиши мумкин?\nҚайси фазилатлар Аллоҳнинг қўлида юмшоқ лойдек қолишимизга ёрдам бера олади?\nҚай йўсин масиҳий ота-оналар Яҳова уларнинг Кулоли эканини кўрсатишлари мумкин?\n1, 2. Нега Аллоҳ Дониёрни «суюкли бандаси» деб билган ва қай йўсин биз Дониёрга ўхшаб итоатли бўла оламиз?\nЯҲУДИЙЛАРНИ Бобилга асирликка олиб кетишганда, улар ёвуз руҳларга сиғинадиган одамларга ва бутларга тўлиб-тошган шаҳарга тушиб қолишди. Шунга қарамай, Дониёр ва унинг учта дўсти каби художўй яҳудийлар Бобилдаги одамлар уларга таъсир қилишларига йўл қўйишмади. (Дон. 1:6, 8, 12; 3:16–18) Дониёр ва унинг дўстлари Яҳовани Кулол сифатида тан олиб, фақатгина Унга садоқатли бўлишга қарор қилишди ва чиндан ҳам бунинг уддасидан чиқишди! Гарчи Дониёр деярли бутун умр Бобилда яшаган бўлса-да, фаришта уни «Худонинг суюкли бандаси», деб атаганди. (Дон. 10:11, 19)\n2 Қадимда кулол лойга ўзи истагандай шакл бериш учун, тайёр лойни қолипга соларди. Бугунги кунда ҳақ топинувчилар Яҳовани Сарвари Коинот ҳамда одамлару халқларни шакллантиришга ҳаққи бор Зот, деб билишади. (Еремиё 18:6 ни ўқинг.) Шунингдек, Аллоҳ ҳар биримизни ҳам шахсан шакллантиришга ҳақлидир. Бироқ У ирода эркинлигимизни ҳурмат қилади ва Унга ихтиёрий равишда бўйсунишимизни истайди. Бу мақолада қандай қилиб Аллоҳнинг қўлида юмшоқ лойдек қолишимиз мумкинлигини ўрганамиз ва қуйидаги учта саволни муҳокама қиламиз: 1) Худонинг маслаҳатига риоя этишимизга тўсқинлик қиладиган иллатлардан қандай фориғ бўла оламиз? 2) Мулойим ва итоаткор бўлишимизга ёрдам берадиган фазилатларни қай йўсин ривожлантиришимиз мумкин? 3) Фарзандларини шакллантиришда масиҳий ота-оналар қандай қилиб Худога бўйсуна олишади?\nЮРАКНИ ТОШ ҚИЛИШИ МУМКИН БЎЛГАН ИЛЛАТЛАРДАН ЙИРОҚЛАШИНГ\n3. Қайси иллатлар бағримизни тош қилиши мумкин? Мисол келтиринг.\n3 Ҳикматлар 4:23 да: «Бор кучинг билан қалбингни асра, чунки у ҳаёт булоғидир»,— деб ёзилган. Хўш, тошбағир бўлишимизга олиб келадиган қайси иллатлардан ўзимизни асрашимиз керак? Масалан, мағрурлик, гуноҳ қилишга мойиллик ва имон етишмаслиги. Бундай иллатлар дастидан итоатсиз ва исёнкор бўлиб қолишимиз ҳеч гап эмас. (Дон. 5:1, 20; Иброн. 3:13, 18, 19) Айнан шундай вазият Яҳудо шоҳи Уззиё билан ҳам юз берди. (2 Солномалар 26:3–5, 16–21 ни ўқинг.) Бошида Уззиё «Эгамиз олдида тўғри ишлар қилди» ва Унга интилди. Шунинг учун Аллоҳ уни қўллаб-қувватларди. Лекин «Уззиё кучайиб кетгандан кейин, ҳалокатга олиб борадиган киборликка берилди». У Ҳорун наслидан бўлган руҳонийларга тегишли шарафни ўзига эп билиб, ҳатто маъбадда тутатқи тутатмоқчи бўлди. Руҳонийлар унга танбеҳ беришганларида эса, мағрур Уззиё қаттиқ ғазабланди. Натижаси қандай бўлди? Аллоҳ уни «ҳалокатга» йўлиқтирди ва у ўлимигача тери касаллигидан тузалмади. (Ҳик. 16:18)\n4, 5. Агар мағрурликдан қочмасак, нима юз бериши мумкин? Мисол келтиринг.\n4 Агар мағрурликдан қочмасак, ўзимиз ҳақимизда «керагидан ортиқ ўйлаб», ҳатто Муқаддас Китобга асосланган маслаҳатни рад этишимиз мумкин. (Рим. 12:3; Ҳик. 29:1) Жамоатдаги бир масала бўйича бошқа оқсоқоллар билан фикри келишмай қолган Жим исмли оқсоқолнинг мисолига эътибор қаратайлик. У шундай деб бўлишди: «Биродарларга улар мени ёқтирмаётганини айтиб, оқсоқоллар учрашувини тарк этдим». Деярли олти ойдан сўнг Жим қўшни жамоатга ўтиб кетди, аммо у ерда уни оқсоқол этиб тайинлашмади. У гапида давом этиб: «Ҳафсалам пир бўлди. Манманлигим устун чиқиб, Яҳовага хизмат қилишни тўхтатдим»,— деб айтди. Жим 10 йил давомида маънан фаолиятсиз бўлиб юрди. У қуйидагиларни тан олди: «Мағрурлигим туфайли бўлаётган нарсаларда Яҳовани айблардим. Йиллар мобайнида биродарлар олдимга келиб, мен билан мулоҳаза юритишга уринишарди, лекин мен уларнинг ёрдамини рад этардим».\n5 Жим биродаримизнинг мисоли, мағрурлик сабабли хатти-ҳаракатларимизни оқлаб, ўжар бўлиб қолишимиз мумкинлигини кўрсатяпти. (Ерм. 17:9) Жимнинг тушунтиришича, у «бошқаларнинг камчиликларига диққат қарата олмай туролмасди». Сиз-чи, имондошингиздан қачондир ранжиганмисиз? Ёки муайян шарафли вазифадан маҳрум бўлганингиз учун хафа бўлганмисиз? Ўшанда ўзингизни қандай тутгансиз? Мағрурланиб кетганмисиз ё биродарингиз билан тинчлик сақлаб, Яҳовага садоқатли қолишни муҳимроқ деб билганмисиз? (Забур 118:165; Колосаликларга 3:13 ни ўқинг.)\n6. Гуноҳ қилишда давом этсак, нима содир бўлиши мумкин?\n6 Агар инсон гуноҳ қилишда давом этса, эҳтимол ҳатто уларни яшириб юрса, у илоҳий маслаҳатларга бепарво бўлиб қолиши мумкин. Шунда гуноҳ қилиш одатий ҳолга айланади. Бир биродарнинг айтишича, вақт ўтган сари у ўзининг қилмишларидан умуман безовта бўлмай қолган экан. (Воиз 8:11) Ўтмишда порнографияни кўришга одатланган бошқа биродар эса шундай фикр билдирди: «Менда оқсоқолларга нисбатан танқидий муносабат ривожланаётганини пайқадим». Унинг бу одати Яҳова билан бўлган муносабатларига путур етказди. Охири, қилмиши ҳақида бошқалар билиб қолишди ва оқсоқоллар унга керакли ёрдам кўрсатишди. Тўғри, ҳаммамиз номукаммалмиз. Бироқ Аллоҳдан кечирим ва ёрдам сўрашнинг ўрнига, танқидий руҳни ривожлантираётган ёки нотўғри хатти-ҳаракатимизни оқлаётган бўлсак, бу, юрагимиз тош бўлиб қолаётганидан даракдир.\n7, 8. а) Исроил халқи имон етишмаслиги дастидан тошбағир бўлиб қолганини қандай кўрсатган? б) Бундан қандай сабоқ олсак бўлади?\n7 Қандай қилиб имон етишмаслиги дастидан тошбағир бўлиб қолиш мумкинлигини, Миср қуллигидан озод қилинган Исроил халқининг мисолидан кўрса бўлади. Аллоҳ бу халқ учун кўпгина ҳайратомуз мўъжизалар яратган ва халқ уларни ўз кўзи билан кўрган. Шунга қарамай, ваъда қилинган юрт остонасида турганда, улар имони суст эканини кўрсатишган. Яҳовага таянишнинг ўрнига, улар қўрқиб қолишган ва Мусога қарши нолишни бошлашган. Бу халқ ҳатто қулликда бўлган жойга, яъни Мисрга қайтишни истаган. Яҳовага бу оғир ботган ва У: «Қачонгача бу халқ Мени хўрлайди?!» — деб айтган. (Саҳ. 14:1–4, 11; Заб. 77:40, 41) Бағритош бўлишгани ва имони етишмагани боис, ўша исроилликлар саҳрода ўлиб кетишган.\n8 Янги дунё арафасида турар эканмиз, ҳар биримизнинг имонимиз синалади. Шу боис, имонимиз қай ҳолатда эканини текшириб турсак, яхши бўларди. Масалан, Матто 6:33 да қайд этилган Исонинг сўзлари устида мулоҳаза юритиб кўрайлик. Ўзингиздан шундай деб сўранг: «Мақсадларим ва чиқараётган қарорларимдан Исонинг ушбу сўзларига чиндан ҳам ишонаётганим кўриняптими? Кўпроқ пул топаман деб, йиғилишлар ёки хизматимни қолдирмаяпманми? Агар ишга анчагина вақт ва куч сарфлашимга тўғри келса, қандай йўл тутаман? Ушбу дунё мени ўз қолипига туширишига ва эҳтимол, ҳатто Яҳовадан узоқлаштиришига йўл қўяманми?»\n9. Нега имонимизни мунтазам текшириб туришимиз керак ва буни амалда қандай қила оламиз?\n9 Мисол учун, мулоқот қилиш, четлатилиш ёки ўйин-кулги масаласида Муқаддас Китобдаги меъёрларга мажбуран амал қилаётган Яҳованинг хизматчиси ҳақида ўйлаб кўринг. Ўзингиздан: «Менинг вазиятимда ҳам шундай бўлиши мумкинми?» — деб сўранг. Мабодо биз ҳам бағритош бўлаётганимизни пайқасак, дарров имонимизни текширишимиз зарур! Муқаддас Китобда: «Имондамисизлар ёки йўқми, ўзингизни синаб, қандай инсон эканингизни текшириб туринглар»,— деган маслаҳат ёзилган. (2 Кор. 13:5) Ҳа, ўзингиз билан ростгўй бўлинг ва мунтазам равишда Аллоҳнинг Каломи асосида ўзингизни текшириб туринг!\nШАКЛЛАНИШГА ТАЙЁР БЎЛИНГ\n10. Яҳованинг қўлида юмшоқ лойдек қолишимизга нима ёрдам беради?\n10 Юмшоқ лойдек қолишимизга ёрдам бериш учун, Аллоҳ бизга Каломини, жамоатни ва хизматни тақдим этган. Сув туфайли лой юмшагани каби, Муқаддас Китобни мунтазам ўқиш ва у устида фикр юритиш Яҳованинг қўлида осонликча шаклланишимизга кўмаклашади. Яҳова Исроил шоҳларига Тавротдан ўзлари учун нусха кўчириб, уни ҳар куни ўқишни буюрганди. (Қонун. 17:18, 19) Ҳаворийлар ҳам Муқаддас Ёзувларни ўқиш ва ўқиганлари устида мулоҳаза юритиш хизматлари учун муҳим эканини англашган. Улар ўз мактубларида юзлаб маротаба Иброний Ёзувлардан сўзлар келтиришган ва одамларга ваъз қилишганларида, уларни ҳам бундай қилишга чорлашган. (Ҳавор. 17:11) Бугунги кунда Худонинг Каломини мунтазам ўқиб, у устида ибодат ила мулоҳаза юритиш муҳим эканини биз ҳам тушуняпмиз. (1 Тим. 4:15) Бундай қилсак, камтарин бўлиб қоламиз ва Яҳова бизни шакллантира олишига йўл қўйиб берамиз.\nХудо тақдим этаётган ҳадялар ёрдамида шаклланишга тайёр бўлинг (10–13- хатбошиларига қ.)\n11, 12. Қай йўсин Яҳова жамоат орқали бизни шахсий эҳтиёжларимизга қараб шакллантира олади? Мисол келтиринг.\n11 Яҳова жамоат орқали бизни шахсий эҳтиёжларимизга қараб шакллантиришга қодир. Юқорида тилга олинган Жимга оқсоқол шахсий қизиқиш кўрсатганида, унинг муносабати ўзгара бошлади. «У биродар шундай аҳволга тушганим учун мени айбламади, танқид ҳам қилмади. Бунинг ўрнига, у ижобий нуқтаи назарни сақлаб, менга астойдил ёрдам бермоқчи эканини кўрсатди»,— деб бўлишди Жим. Тахминан уч ойдан сўнг ўша оқсоқол Жимни йиғилишга таклиф қилди. «Жамоатдагилар мени илиқ қарши олишди ва уларнинг севгиси ўзгаришимга туртки бўлди. Шунда ҳис-туйғуларим унча муҳим эмаслигини тушуна бошладим. Биродарларнинг ва ҳақиқат йўлида маҳкам турган суюкли хотинимнинг ёрдами билан аста-секин маънан тикландим. Қолаверса, “Қўриқчи минораси”нинг 1992 йил 15 ноябрь сонидаги “Яҳова айбдор эмас” ва “Яҳовага садоқат ила хизмат қилинг” номли мақолалардан анча далда олдим»,— дея сўзлаб берди Жим.\n12 Вақт ўтиб, Жимни яна оқсоқол қилиб тайинлашди. Ўша пайтдан бошлаб, у бошқа биродарларга ўзиникига ўхшаш муаммоларни ечишга ва маънан тикланишга кўмаклашиб келяпти. У шундай дея хулоса қилди: «Яҳова билан муносабатларим яқин деб ўйлардим, аслида эса, бундай бўлмаган экан. Мағрурлигим сабаб диққатимни муҳимроқ бўлган нарсаларга эмас, одамларнинг камчиликларига қаратганимдан пушаймонман». (1 Кор. 10:12)\n13. Хизматимиз қайси фазилатларни ривожлантиришга ёрдам беради ва бу нимаси билан фойдали?\n13 Қай тарзда ваъзгўйлик хизмати яхши инсон сифатида шаклланишимизга ёрдам беради? Ўзгалар билан хушхабарни баҳам кўриш камтаринликни ва муқаддас руҳ самараси саналадиган бошқа фазилатларни ривожлантиришимизга кўмаклашади. (Галат. 5:22, 23) Хизматда ривожлантирган яхши хислатларингиз ҳақида ўйлаб кўринг. Масиҳга хос фазилатларни намоён этсак, хушхабарни безаймиз ва бу, баъзи суҳбатдошларимизнинг бизга бўлган муносабатига таъсир қилиши мумкин. Мана бир мисол: Австралиядаги иккита имондошимиз уларга қўпол гапирган уй эгасини ҳурмат ила тинглашибди. Бироқ кейинчалик ўша аёл ўзини шундай тутганидан афсусланиб, филиалга хат ёзибди. «Манман бўлиб, ўзимни кибор тутганим учун ўша узоқ сабрли ва камтарин иккита одамдан кечирим сўрамоқчиман. Аллоҳнинг Каломини хабарлаётган шу иккита инсон олдида ўзимни катта тутиб ва шу йўсинда ўзимни олиб қочмоқчи бўлиб, аҳмоқлик қилган эканман»,— деб ёзди у. Ваъзгўйлар салгина ғазабланишганида эди, эҳтимол, ўша аёл хат ёзмасди ҳам. Қаранг, хизматимиз ўзимизга ва яқинларимизга қанчалик фойдали бўлиши мумкин-а?!\nФАРЗАНДЛАРИНГИЗНИ ШАКЛЛАНТИРАЁТИБ, ЯҲОВАГА БЎЙСУНИНГ\n14. Фарзандларни шакллантиришда муваффақиятли бўлишни истаётган ота-оналар нима қилишлари керак?\n14 Аксарият болалар камтарин ва билим олишга мойил бўлишади. (Мат. 18:1–4) Шундай экан, ота-оналар ҳақиқат тўғрисидаги билим ва унга бўлган севгини жигарбандларининг қалбию онгига сингдиришга ҳаракат қилишса, оқилона бўлади. (2 Тим. 3:14, 15) Албатта, бунда муваффақиятга эришиш учун ота-оналар ҳақиқатни аввал ўз юракларига жо қилиб, унга мувофиқ ҳаёт кечиришлари керак. Агар ота-оналар бундай йўл тутишса, фарзандлари нафақат ҳақиқатни билиб олишади, балки билганларига амал ҳам қилишади. Қолаверса, фарзандлар ота-онаси бераётган тарбиянинг ортида уларнинг ва Яҳованинг севгиси турганини кўра олишади.\n15, 16. Агар фарзанд четлатилган бўлса, ота-она Худога таянаётганини қандай кўрсатиши лозим?\n15 Масиҳийлар оиласида тарбияланганига қарамай, баъзи фарзандлар вақт ўтгач ҳақиқатдан узоқлашишади ёки жамоатдан четлатилишади ва бу билан яқинларининг бағрини қон қилишади. Жанубий Африкадаги имондошимиз шундай деб бўлишди: «Акамни четлатишганда, у мен учун ўлгандай бўлди. Ўшанда юрагим тилка-пора бўлиб кетди». Бу вазиятда имондошимиз ва унинг ота-онаси қандай йўл тутишди? Улар Худонинг Каломидаги йўл-йўриққа риоя этишди. (1 Коринфликларга 5:11, 13 ни ўқинг.) Бу ота-она шундай фикр билдирди: «Аллоҳ истагандай йўл тутиш яхши натижаларга олиб келишини тушунган ҳолда, биз Муқаддас Китобдаги меъёрларга бўйсунишга қатъий қарор қилдик. Биз четлатилишни Худонинг тарбиясидек кўриб, У буни севги ила ва керакли миқдорда қилишига ишонардик. Шунинг учун, биз ўғлимиз билан фақатгина ўта зарур оилавий масалалар бўйича мулоқот қилардик».\n16 Хўш, ўшанда ўғли ўзини қандай ҳис этган? Тиклангандан кейин у бу борада шундай деди: «Тўғри, оилам мени яхши кўришини билардим, аммо улар Яҳовага ва ташкилотга бўйсунишлари кераклигини ҳам тушунардим. Инсон Яҳовадан ёрдам ва кечирим сўраб, бор кучи билан илтижо қилганида, Унга қанчалик муҳтож эканини англар экан». Ўша киши тикланганида, оиладагилари қанчалик қувонганини тасаввур қилинг! Дарҳақиқат, агар ҳар ишимизда Эгамизни эътироф этсак, албатта баракаларга эришамиз! (Ҳик. 3:5, 6; 28:26)\n17. Нега Яҳовага камтарлик ила бўйсунишда давом этишимиз керак ва бунинг натижаси қандай бўлади?\n17 Ишаё пайғамбар Бобилдаги яҳудийлар тавба қилиб, қуйидагича айтишларини башорат қилганди: «Сен бизнинг отамизсан, эй Эгамиз! Биз лоймиз, Сен эса кулолсан, ҳаммамиз қўлларингнинг ижодимиз! Гуноҳларимизни то абад ёдда тутма. Қара, ахир, ҳаммамиз Сенинг халқингмиз!» (Ишаё 64:8, 9) Агар биз ҳам Яҳовага камтарлик ила бўйсунишда давом этсак, Унинг назарида Дониёр каби суюкли бўла оламиз. Устига-устак, Яҳова бизни Каломи, руҳи ва ташкилоти орқали шакллантиришда давом этгани боис, келажакда Унинг мукаммал фарзандлари бўламиз! (Рим. 8:21)


10:55 04 Июл 2020\n16:32 01.04.2020 (Янгиланган 16:43 01.04.2020) Ҳавола олиш\nТОШКЕНТ, 1 апр — Sputnik. Тожикистондаги Бутунжаҳон соғлиқни сақлаш ташкилоти (БССТ) вакили Галина Перфильева мамлакатда коронавирус йўқлигини расмий равишда маълум қилди. Бу ҳақда Sputnik Тожикистон хабар қилди.\nПерфильева гигиена қоидаларига қатъий риоя қилиш зарурлигини таъкидлаб, аҳоли гавжум жойларга бормасликни сўради.\n“Бугунги кунгача, расмий статистик маълумотларга кўра, ПЦР-тест ўтказадиган лаборатория билан яқиндан ҳамкорликда ишлаётганимиз сабабли, Тожикистонда COVID-19 (коронавирус) билан касалланишнинг биронта “ижобий” ҳолати қайд этилмаган”, - деди Перфильева.\nУ айни вақтда бутун дунё коронавирус билан кескин кураш олиб бораётгани, вирус қайд этилмаган мамлакат деярли қолмаганини алоҳида таъкидлади.\nЖССТ вакилининг сўзларига кўра, ҳозирча Тожикистон ва Туркманистон вирус ҳужум қила олмаган иккита давлатдир. Тожикистонда 700 тадан ортиқ тест ўтказилиб, касаллик қайд этилмади. Мамлакатда тест-тизимларнинг етарли миқдорда захираси борлиги, касаллик аломатлари бўлган кишилар фақат тестдан ўтказилмоқда.